Press Online :: Politika :: ŽIVKOVIĆ: KOŠTUNICA OSTAJE PREMIJER\nŽIVKOVIĆ: KOŠTUNICA OSTAJE PREMIJER\nBivši premijer Zoran Živković tvrdi da su se DS i DSS već dogovorile o podeli funkcija u novoj vladi!\nBivši premijer Srbije i član DS-a Zoran Živković izjavio je FoNetu da će jedina promena posle izbora u Srbiji biti to što će u sastavu nove vlade učestvovati i DS. Prema rečima Živkovića, nijedna stranka koja učestvuje u izborima ne najavljuje nikakve promene, pa je stoga jasno da će posle 21. januara sve ostati isto.\n- DSS će se opredeliti se za koaliciju sa DS-om. Neki izvori koje imam, kažu mi da je to već dogovoreno - rekao je Živković.\nOn je ubeđen da će Koštunica "sasvim sigurno" ostati premijer i u novom mandatu.\n- Bez obzira na rezultat na izborima, Vojislav Koštunica će biti predsednik Vlade, a Boris Tadić zauzvrat će dobiti neka njemu važna ministarska mesta u toj vladi i podršku na predsedničkim izborima - objasnio je Živković.\nPrema njegovim rečima, SRS će biti zadovoljna velikim brojem poslanika u parlamentu i pozicijom velike opozicione stranke, bez ikakvih obaveza.\n- Tu vladu u kojoj će biti DS i DSS začiniće još neko, sigurno će to biti većina stranaka nacionalnih manjina i neko ko uspe da pređe cenzus, LDP ili G17 Plus - istakao je Živković.\nGovoreći o situaciji na Kosovu i Metohiji, Živković je naglasio da se poslednjih godina vodila takva politika da se budući status dočeka sa najmanjom štetom, pre svega za Srbe koji žive na Kosovu i Metohiji, a onda i za državu.\n- Lažna je dilema da li će neko u Srbiji da potpiše nezavisnost Kosova ili neće. Po Rezoluciji 1244 konačnu odluku o statusu Kosova donosi Savet bezbednosti i njemu ne treba nikakav potpis, pristanak ili nešto slično da bi ta rezolucija, kada bude doneta, imala snagu najvećeg pravnog akta koji je zakon za sve koji žive na kugli zemaljskoj - precizirao je Živković.\nPredlog Martija Ahtisarija za budući status pokrajine, smatra Živković, imaće otvorenu ili prećutnu podršku svih u svetu koji utiču na donošenje važnih odluka.\n- Bilo koja varijanta da bude predložena, Kosovo će biti nezavisno. Čak i da bude prihvaćen predlog koji je usvojio parlament Srbije, i on praktično predstavlja nezavisnost, samo što se ta nezavisnost ne zove tako, već 'suštinska autonomija', što je samo jedan novi termin - naglasio je bivši premijer.


27 Avgust 2014 / Izvor: KSC Čajetina\nKošarkaški klub Crvena Zvezda Telekom privodi kraju bazične pripreme, koje i ove godine sprovodi na Zlatiboru. Jedini predstavnik naše zemlje u košarkaškoj Evroligi kod nas će boraviti do petka, a u ovoj fazi rada akcenat je stavljen pre svega na sticanju kondicije.\nZvezda je doputovala na Zlatibor 15. avgusta, sa samo osmoricom prvotimaca i nekoliko igrača iz juniorskog pogona. S obzirom da su se Amerikanci, Čarls Dženkins i Markus Vilijams tek nedavno priključili i da su četvorica momaka odsustvovala zbog obaveza u reprezentacijama (Luka Mitrović, Nikola Kalinić, Jaka Blažič, Maik Cirbes), rad je u prethodnim danima bio dosta otežan.\nNa Zlatiboru se novim saigračima priključio novopridošli kreator igre, Amerikanac Markus Vilijams, koji se smatra možda i najzvučnijim inostranim pojačanjem u istoriji kluba. Novajlije su i pomenuti Nikola Klainić, koji će sa našom reprezentacijom putovati na Svetsko prvenstvo u Španiju, Nemac Maik Cirbed, koji će se krajem meseca priključiti timu, kao i doskorašnji igrač Mega Vizure, Nemanja Dangubić, koji je zbog povrede kolena napustio pripreme nacionalne selekcije i na klupskim treninzima radi odvojeno od ostatka ekipe.\nDo kraja boravka na Zlatiboru, Crvena Zvezda Telekom odigraće kontrolni meč sa ekipom Asesofta, koji je na programu sutra.


Iranski napad na teroriste u Siriji šalje dve poruke - Sputnjik Srbija\n© AP Photo / Sepahnews © AP Photo / Sepahnews\n19:18 01.10.2018 (osveženo 19:54 01.10.2018) Preuzmite kraći link\nIranska revolucionarna garda saopštila je da je izvela raketni napad na „glavni štab“ terorista u Siriji u znak odmazde zbog nedavnog napada na vojnu paradu u gradu Ahvazu. Glavni štab terorista odgovornih za napad u Iranu je pogođen sa nekoliko balističkih raketa vazduhoplovnih snaga Revolucionarne garde, navodi vojska Islamske Republike.\nIranske vlasti su saopštile ranije da su napad u Ahvazu izveli arapski separatisti Huzistana, provincije čiji je Ahvaz glavni grad. Ekspert Ruskog saveta za međunarodne poslove, politikolog Nikita Smagin kaže da postoje dva razloga zbog kojih se Iran odlučio na takav potez.\nPosle prethodnih terorističkih napada koji su se dogodili, Iran je udar izveo najpre za svoju „unutrašnju publiku“, odnosno Teheran je morao da odgovori upravo zbog svojih građana. Dakle, dok sa jedne strane Iran na taj način rešava unutrašnja politička pitanja i pokazuje svom stanovništvu da može da ga zaštiti, sa druge strane pokazuje ostatku sveta da je spreman da odgovori na terorističke napade. Isto tako, Iran podseća na svoj nuklearni potencijal i to je veoma važan signal svim suparnicima u regionu“, objašnjava Smagin.\n— Embajada de R.I. IRAN en ARGENTINA (@embairan) 01. oktobar 2018.\nIrina Fjodorova iz Centra za Bliski i Srednji istok Instituta za orijentalistiku Ruske akademije nauka upozorava da je situacija u Iranu i oko Irana veoma napeta, što će samo usporiti mirovne procese u regionu i doneti nove teškoće na Bliskom i Srednjem istoku.\n„Teheranu blago rečeno nisu naklonjene ni zapadne države na čelu sa SAD, ni Saudijska Arabija, ni niz drugih arapskih država, da ne pominjem direktne pretnje različitih regionalnih terorističkih organizacija, a tu na prvom mestu mislim na organizacije arapskog stanovništva Iranskog Kurdistana koji su uglavnom sunitskog porekla, ali i sam DAEŠ“, navodi ruska analitičarka.\nPrema podacima iranskog portala „Sepa njuz“, raketni napad je izvela Vazdušno-kosmička divizija Korpusa čuvara Islamske revolucije. Iskorišćene su balističke rakete, likvidiran je veliki broj terorista, a ima ih dosta i ranjenih.\nIran izveo raketni napad na teroriste u Siriji (video)\nKako primećuje Fjodorova, zvanični Iran je odmah nakon terorističkog napada koji se dogodio tokom vojne parade u Ahvazu najavio da će se suprotstavljati takvim napadima i delovanju terorističkih organizacija.\n„Stoga se može reći da je Teheran realizovao svoje najave i naneo udar na sedište onih organizacija koje on smatra odgovornim za terorističku delatnost i konkretno za napad koji se desio tokom vojne parade“, dodaje ona.\nTeroristički napad na vojnu paradu u iranskom gradu Ahvazu krajem septembra odneo je 25 života, od toga 12 pripadnika elitne Revolucionarne garde. Odgovornost za napad je preuzeo arapski opozicioni pokret „Nacionalni otpor Ahvaza“, koji traži formiranje nove države u provinciji Huzistanu.\nnapad, Sirija, Iran


Održano predavanje Strategija digitalnih komunikacija i LinkedIn | odgovornoposlovanje.rs\nBeograd, 25. mart 2016. – Juče je održano predavanje Strategija digitalnih komunikacija i mogućnosti društvene mreže LinkedIn za predstavljanje organizacije, u okviru programa Akademija poslovnih veština za neprofitne organizacije. Predavanje je održala Tamara Veselinović, menadžer za odnose sa javnošću, Victoria Group.\nPredavanju je prisustvovalo 16 predstavnika socijalnih preduzeća i nevladinih organizacija iz Beograda i Pančeva. Na predavanju je bilo reči o: procesu strateškog planiranja komunikacije, elementima komunikacione strategije, kanalima digitalne komunikacije (sajt, blog, e-mail, društvene mreže), produkciji i distribuciji sadržaja, content marketing strategiji i predstavljanju organizacija na LinkedIn društvenoj mreži.\nCilj predavanja bio je osposobljavanje predstavnika neprofitnih organizacija i socijalnih preduzeća da kreiraju strategiju digitalne komunikacije koja će omogućiti efikasno i efektivno korišćenje raspoloživih resursa (ljudskih, finansijskih, vremenskih) za postizanje što veće vidljivosti i interakcije na digitalnim kanalima komunikacije.\nAkademija poslovnih veština za neprofitne organizacije je program koji realizuje u organizaciji Foruma za odgovorno poslovanje i Smart kolektiva uz podršku USAID-a.


Marija Šerifović obradila jedan od najvećih Čolinih hitova - PRess Serbia | PR PRess team\nU okviru projekta Zvezde pevaju zvezde koji je nedavno pokrenuo Radio S, Marija Šerifović je objavila još jedan novi spot, pored već veoma uspešnog novog singla Deo prošlosti. Ona je u obradila jedan od najvećih Čolnih hitova!\nMarija, koja važi za jedan od najboljih ženskih vokala sa naših prostora, je sasvim prirodno odabrala jedan od najmoćnijih muških vokala, Zdravka Čolića, i to pesmu Ti možeš sve, al jedno ne.\nPoslušajte kako ova pesma koju svi volimo zvuči u nešto drugačijem aranžmanu i sa prepoznatljivim glasom Šerifovićke!\nTagovimarija serifovic Ti možeš sve al jedno ne zvezde pevaju zvezde


Borrell: EU sa SAD-om i Britanijom raspravlja o novim sankcijama Rusiji\nEvropska unija, zajedno sa Sjedinjeniim Državama, uvela je ekonomske sankcije Rusiji u julu 2014. godine koje imaju za cilj njen energetski, bankarski i vojni sektor, i razmatra nove mjere ukoliko Rusija pokuša da napadne Ukrajinu\nEvropska unija raspravlja o eventualnim novim sankcijama protiv Rusije sa Sjedinjenim Državama i Britanijom, ali nikakva odluka neće biti donešena danas, izjavio je šef evropske diplomatije Josep Borrell.\nEvropska unija, zajedno sa Sjedinjeniim Državama, uvela je ekonomske sankcije Rusiji u julu 2014. godine koje imaju za cilj njen energetski, bankarski i vojni sektor, i razmatra nove mjere ukoliko Rusija pokuša da napadne Ukrajinu.\n– Mi smo spremni da odvratimo Rusiju – izjavio je Borrell novinarima dok je dolazio na sastanak ministara vanjskih poslova EU.\n– U svakom slučaju, poslat ćemo jasan signal da bi svaka agresija protiv Ukrajine skupo koštala Rusiju. Zajednički razmatramo sa SAD-om i Velikom Britanijom kakve bi sankcije mogli uvesti, kada kako, i na koordiniran način – kazao je.\nEvropski diplomati izjavili su Reutersu da će svaka rasprava biti usmjerena na postepeno širenje sankcija, od zabrane putovanja i zamrzavanja sredstava moćnh članova ruske političke elite i do zabrane svih finansijskih i bankarskih veza s Rusijom.\nSankcioniranje plinovoda Sjeverni tok 2 između Rusije i Njemačke kako bi se spriječilo da postane operativan također je opcija, kao i sankcioniranje još ruskih državnih vojnih i energetskih kompanija ili otkazivanje ugovora o nabavci prirodnog gasa.\nDiplomati, međutim, tvrde da će te mjere vjerovatno biti razmotrene samo u slučaju da Rusija pokuša izvršiti potpunu invaziju na Ukrajinu, prenosi Reuters.\nBorrell: Dok RS prijeti, u FBiH se bave lukavim igrarijama\nBorrell: Podjele na Zapadnom Balkanu omele put zemalja ka EU


Bišćani 'preplakatirali' grad uoči Bajrama - Kozarac.ba\nČlanovi nezavisne umjetničke grupe TRI-EL 2000 Network iz Bihaća sinoć su izveli umjetničku akciju u maniru street arta, pod nazivom “Bajram Party”.\nJasmin Vardić, Amir Alijagić i Nermin Nino Kasupović, isprovocirani činjenicom da “bosanski kvaziugostitelji zloupotrebljavaju najsvetiji dan kod muslimana u cilju promocije jeftine zabave inspirisane turbo folkom i konzumiranjem alkohola”, odlučili su se na akciju preplakatiranja grada.\n“Ne dozvolite da Vas vrijeđaju turbo folk party-ima, go-go plesačicama i alkoholom!”\nNjihovi plakati pozivaju na “bajramski party u rahatluku i veselju porodičnog ambijenta, što i dolikuje jednom takvom prazniku”.\nAutori ističu da nisu pripadnici niti sljedbenici bilo kojeg političkog ili vjerskog klana, te da su ovu akciju izveli ličnim finansijskim sredstvima. Umjetnici i njihova umjetnička grupa ograđuju se od bilo koje zloupotrebe ove akcije u svrhu promovisanja drugih interesa.\nA kad bolje i razmislimo, neki ovakav party bi nam svima dobro došao tokom dana Bajrama s obzirom na to koliko će se tih dana omladina i odrasli opijati te tako alkoholizovani dovesti sebe u ostale u opasnost.\nIzbor je na nama svima, a statistika web portala MUP-a će nam sve ostalo reći nakon Bajrama.


Pola milijarde KM za uvoz polovnih automobila\nU Bosnu i Hercegovinu je prošle godine uvezeno 46.986 putničkih motornih vozila što je za 13.611 vozila više u odnosu na 2010. kada je uvezeno 33.375 vozila.\nVrijednost vozila uvezenih u 2011. iznosi 519 miliona KM, a 2010. godine bila je 390 miliona KM.\nKad je u pitanju vrsta vozila koja se uvoze najviše ima Volkswagenovih vozila, Opel, Renault, Citroen, Ford..., dok su godišta proizvodnje vozila različita, a najviše ih ima iz 2001., 2002., 2003., 2004. 2005, 2006. godine.\nOd 1. januara 2011. godine u Bosnu i Hercegovinu se mogu uvoziti cestovna motorna i priključna vozila starija od sedam godina, koja zadovoljavaju najniže tehničke zahtjeve za novoproizvedena i korištena vozila u procesima homologacije tipa vozila i homologacije pojedinačnog vozila.\nTo je definirano odlukom o izmjeni i dopuni odluke o ograničenju uvoza putničkih automobila, teretnih vozila i automobilskih guma, koju je 28. decembra 2010. godine donijelo Vijeće ministara BiH.\nUprava za indirektno oporezivanje je započela sa primjenom pomenute odluke 1. januara 2011. godine, a to konkretno znači da se u carinskoj proceduri uvoza cestovnih motornih i priključnih vozila, prilikom podnošenja carinske deklaracije za carinjenje, zahtijeva i odgovarajuća isprava o ispunjenosti uslova homologacije vozila.\nBez odgovarajuće isprave, koju izdaje ovlašteno tijelo za homologaciju, ne može se obaviti carinska procedura uvoza vozila u BiH.\nOd početka 2011. godine na uvoz polovnih putničkih motornih vozila iz zemalja članica Evropske unije u Bosnu i Hercegovinu plaćala se carina šest posto i PDV 17 posto.\nCarina na uvoz polovnih putničkih motornih vozila od početka 2012. godine smanjena je sa šest na tri posto.


RTS :: Vulin na sajmu u Parizu: Srpsko naoružanje na najsavremenijim sistemima\nDruštvo Vulin na sajmu u Parizu: Srpsko naoružanje na najsavremenijim sistemima\nčetvrtak, 20. jun 2019, 16:59 -> 17:12\nRatno vazduhoplovstvo i protivvazduhoplovna odbrana naše vojske intenzivno se razvijaju i mi ulažemo mnogo novca i napora u njihovo obnavljanje i modernizaciju, rekao je ministar odbrane Aleksandar Vulin na 53. međunarodnom salonu aeronautike i svemira "Pariz er šou 2019" u Francuskoj. Dodao je da je Srbija na sajmu imala šta da vidi, ali svakako i da ponudi.\nAleksandar Vulin je istakao da su na sajmu imali priliku da vide šta nude najveći svetski proizvođači, ali i da pokažemo da i naše naoružanje može da bude korišćeno čak i na najsavremenijim sistemima.\nKako je naveo, opremanje i naoružavanje "Erbasovog" helikoptera H-145M našim naoružanjem izazvalo je veliku pažnju kod svih učesnika i svi žele da znaju kako je to Srbija uspela svoje naoružanje da postavi na "Erbasove" helikoptere.\n"Razgovarali smo i u francuskom ministarstvu odbrane o nastavku naše vojno-vojne saradnje, ali svakako i o pripremi posete i svega što treba da nastupi kada se predsednik Srbije Aleksandar Vučić i predsednik Francuske Emanuel Makron budu videli u Beogradu", rekao je Vulin i još jednom poručio da je Vojska Srbije na sajmu u Parizu imala šta da vidi, ali "svakako i da ponudi".\nDanašnjoj poseti sajmu prisustvovali su i pomoćnik ministra odbrane za materijalne resurse Nenad Miloradović, komandant Ratnog vazduhoplovstva i protivvazduhoplovne odbrane general-major Duško Žarković i načelnik Uprave za međunarodnu vojnu saradnju pukovnik Milan Ranković.\nDelegacija Ministarstva odbrane obišla je štand kompanije "Erbas", na kojem je izložen višenamenski helikopter "erbas H-145M" sa oznakama Vojske Srbije, kao i štandove kompanija "Rosoboronexport", "RSK MiG" i "Russian Helicopter" iz Ruske Federacije, "Thales" i "Safran" iz Republike Francuske, "Hensoldt" iz Savezne Republike Nemačke i "Rafael" iz Izraela.


Istorijat - KS\nTokom tri decnije našeg postojanja uspeli smo da održimo porodičnu tradiciju i stvorimo sigurno nasleđe.\nPrateći potrebe tržišta polako smo širili naš asortiman na proizvodnju službeno-poslovne i modne obuće, istovremeno povećavajući naše proizvodne kapacitete čime smo uspeli da konstruišemo i modeliramo obuću po svakom ugovornom zahtevu i referentnom standardu.\n2010. godine, porodični posao prelazi na sledeću generaciju koja i danas uspešno vodi kompaniju.\nDanas, posle 30 godina, naša porodična priča nastavlja da raste čuvajući svoje osnovne vrednosti. Uvođenjem inovacija i modernih mašina u proizvodnji, trudimo se da svakom kupcu ponudimo ono najbolje što zaslužuje.\nZbog velikog značaja koji zauzima uloga obuće u životu svakoga od nas, bez obzira da li se ta obuća koristi u zaštitne ili estetske svrhe, proces proizvodnje kao i upotrebljeni materijali i mašine moraju biti na najvišem nivou.\nVođeni ovakvim stavom, nakon 3 decenije postojanja, uspeli smo da malu manufakturnu radionicu pretvorimo u ozbiljnu modernu proizvodnju radne i zaštitne obuće. U cilju zadovoljenja zahteva domaćih i stranih kupaca, trudimo se da ispratimo sve svetske trendove kako po pitanju dizajna tako i po pitanju izbora kvalitetu mašina i materijala.


Opozicija: Poseta članova Predsedništva BiH zabava za narod\nPoslanici opozicionih stranaka u Skupštini Srbije ocenili su danas da je poseta članova Predsedništva BiH Beogradu „dobra stvar“, ali da tek treba videti koji su njeni rezultati, a koji njen deo je „zabava za narod“.\nŠef poslaničke grupe SNS Zoran Babić rekao je da je jučerašnja poseta članova predsedništva BiH ispunila očekivanja i građanaSrbije i sva tri entiteta u BiH.\nOn je kazao da iako neki žele da „trivijalizuju“ posetu članova Predsedništva BiH, da ona predstavlja znak stabilnosti regiona i sazrevanja društva, jer „nigde u Beogradu nije mogao da se čuje ni zvižduk, ni glas negodovanja“.\nZamenica šefa poslaničke grupe Nove Srbije Dubravka Filipovski ocenila je da poseta članova Predsedništva BiH nagoveštava nastavak regionalne saradnje i pomirenja.\nZamenik šefa poslanike grupe SPS Đorđe Milićević rekao je da je ta poseta „po ko zna koji put pokazala da je Srbija sigurna, stabilna, pouzdana i miroljubiva država“, koja pokazuje želju za pomirenjem u regionu i daje doprinos njegovoj stabilnosti.\nOn je ocenio ponašanje premijera Srbije kao ozbiljno, odgovorno i racionalno i dodao da ono gradi put i pravac za otvaranje nove stranice u odnosima i zajedničkoj evropskoj budućnosti, unapređenju ekonomskih odnosa i rešavanje otvorenih pitanja kroz dijalog.\nŠef poslaničke grupe opozicione DS Borislav Stefanović ocenio je da jučerašnja poseta članova Predsedništva BiH dobra stvar i naglasio da takve posete teba da budu normalna stvar, čak u toj meri da i ne bude vest.\n„Mislim da je dobro da se razvijaju što bolji odnosi sa susedima, naročito sa BiH“, istakao je Stefanović, dodajući da tek treba videti koji su konkretni rezultati posete, a koji je deo „šetnja i zabava za narod“.\n„Oni koji su besciljno lutali devedesetih i grešili, treba da se sastaju“, kazao je on.\nPrema njegovim rečima, poseta je bila „lep i pozitivan igrokaz“ ali se nije čulo „ništa sem frazeologije“, odnosno nema konkretnih rešenja za pitanja kao što su „tretman ratnih zločina“, putnog povezivanja sa BiH, elektroprivrede na Drini…\nJanko Veselinović iz Pokreta za preokret je kazao da jučerašnju posetu nije potrebno posebno komentarisati i ocenio da je sve juče „bilo zabavno i neozbiljno“.\n„To nije državnička poseta. To je jedna zabava za narod. Do juče Bakir Izetbegović je bio naručilac atentata na Vučića, a od juče prijatelj Aleksandra Vučića. I jednu i drugu stvar je plasirao domaćin ovog skupa, a sve zbog političkih poena. Od toga nikakve koristi neće imati ni građani Srbije ni BiH“, naveo je Veselinović.\nOn je rekao da po Ustavu Srbije predsednik Srbije predstavlja zemlju u zemlji i inostranstvu, dok to nije u nadležnosti Vlade.\nVeselinović je pitao predsednika Srbije Tomislav Nikolića da li je preneo svoja ovlaščenja premijeru Aleksandru Vučiću i da li je to učinio svojevoljno, mimo Ustava, ili je bio prinuđen.\nOn je pitao da li će se predsednica Parlamenta obratiti Ustavnom sudu i tražiti razjašnjenje zašto predsednik Vlade vrši ovlaščenja predsednika republike.


ZDRAVKO KRIVOKAPIĆ PRIJETI: "MILO Đukanović da pazi šta govori, inače..." (foto i video) - IBALKAN\nNajoštrije je predsjednik Crne Gore osudio besprizoran čin skrnavljenja spomenika jednom od najvećih antifašističkih junaka i simbola otpora Ljubu Čupiću…\nPODGORICA: Crna Gora, Zanimljivosti, vijesti… ponedeljak 14.06.2021… 00: 20… ZDRAVKO KRIVOKAPIĆ PRIJETI: “MILO Đukanović da pazi šta govori, inače…” (foto i video)\nPremijer Crne Gore Zdravko Krivokapić najoštrije je danas osudio besprizoran čin skrnavljenja spomenika jednom od najvećih antifašističkih junaka i simbola otpora Ljubu Čupiću i pozvao predsjednika Mila Đukanovića da vodi računa da ne izgovara riječi koje zvuče kao poziv na rušenje ustavnog i državnog poretka.\nKako je saopšteno iz Vlade, Krivokapić je pohvalio policiji na brzom otkrivanju počinioca i apelovao na državne organe da slučaj rasvijetle do kraja i do posljednjeg detalja, prenijela je RTCG.\n„Želimo da kao Vlada i kao građani znamo ko i zašto je ovo uradio u gradu slobode? Narod i zemlja koji su digli prvi antifašistički ustanak u Evropi, datum koji uskoro slavimo, i praznik koji nam je svima podjednako u srcima, zaslužuje da zna sve okolnosti slučaja“, kazao je Krivokapić.\nOn je naveo da je neophodno znati da li je u pitanju izlovani pojedinačni slučaj ili je u pitanju, ipak dirigovani događaj.\nČitaj još: FK Sarajevo proslavio 72. rođendan...\n„Ima elemenata da pomislimo i na ovo drugo jer imamo činjenicu da su predsednik države i predsednik opštine Podgorica doneli presudu našoj vlasti, pri nego što su se državne institucije oglasile“, rekao je premijer.\nMILO Đukanović je ranije danas naveo da očekuje da nadležni državni organi odlučno i adekvatno reaguju, a u protivnom, kako je kazao, znaće šta im je činiti i kako da odbrane revolucionarno nasljeđe i najvrijednije istorijske vrijednosti savremenog crnogorskog društva.\n„Pozivam predsednika države ili da vodi računa da ne izgovara reči koje zvuče kao poziv na rušenje ustavnog i državnog poretka, a ukoliko on sam od toga konačno ne odustane, onda ću ja pozvati Državno tužilaštvo da reaguje na te pretnje. Crna Gora je zemlja u kojoj se, u oblasti vladavine prava, više neće odlučivati prema željama moćnih pojedinaca, nego isključivo prema Ustavu i zakonu“, naglasio je Krivokapić.\nOn je poručio da čin skrnavljenja spomenika Ljubu Čupiću ili bilo kojeg drugog spomenika istorije i kulture, neće biti tolerisan nikome, prenosi Danas.rs.\nČitaj još: NEZAPAMĆEN SKANDAL: Sveštenik molio Boga za novi Holokaust i pozvao na masakr Jevreja... (foto i video)


PORODILJSKO ODSUSTVO PREDUZETNICE: Postupak, uslovi i neophodna dokumentacija za registraciju prekida obavljanja delatnosti i imenovanja poslovođe kod Agencije za privredne registre\n• Postupak registracije može biti pokrenut podnošenjem registracione prijave APR neposredno u njenom sedištu u Beogradu, u bilo kojoj organizacionoj jedinici APR, u opštinama sa kojima APR ima zaključen sporazum ili poštom.\n• Podatak o prekidu obavljanja delatnosti je predmet registracije.\n• Preduzetnica je u obavezi da o periodu prekida obavljanja delatnosti istakne obaveštenje na mestu u kome obavlja delatnost, te da se prekid obavljanja delatnosti registruje u skladu sa zakonom o registraciji i ne može se utvrđivati retroaktivno.\n• Preduzetnica može poslovođenje poveriti poslovođi ili članu porodičnog domaćinstva.\n• Ne može registrovati istovremeno privremeni prestanak rada i nastavak rada preko poslovođe.\n• Ukoliko preduzetnica ima nameru da potpuno zastane sa obavljanjem delatnosti, u tom smislu da niko, ni zaposleni neće raditi u radnji/agenciji, neophodno je podneti samo prijavu privremenog prekida.\nTeritorijalna nadležnost organizacionih jedinica Agencije za privredne registre\n• Da li je propisana teritorijalna nadležnost organizacionih jedinica Agencije za privredne registre, odnosno po kom kriterijumu se određuje kojoj organizacionoj jedinici se podnosi registraciona prijava?\nAgencija za privredne registre (dalje: APR) vodi Registar privrednih subjekata na osnovu Zakona o Agenciji za privredne registre ("Sl. glasnik RS", br. 55/2004, 111/2009 i 99/2011).\nSedište APR je u Beogradu a APR ima i organizacione jedinice van sedišta.\nPravilnikom o sadržini Registra privrednih subjekata i dokumentaciji potrebnoj za registraciju ("Sl. glasnik RS", br. 6/2012 - dalje: Pravilnik) propisano je da se registar vodi kao jedinstvena, centralna i elektronska baza podataka u koji se, u skladu sa zakonom, registruju preduzetnik, privredno društvo, zadruga i zadružni savez, javna preduzeća, ogranak i predstavništvo stranog privrednog društva, kao i drugi oblici organizovanja. Navedenim pravilnikom je propisana i sadržina registra.\nImajući u vidu navedeno, ne postoji propisana teritorijalna nadležnost organizacionih jedinica APR, te nije od važnosti u kojoj organizacionoj jedinici se podnosi registraciona prijava, odnosno postupak registracije može biti pokrenut podnošenjem registracione prijave APR neposredno u njenom sedištu u Beogradu, u bilo kojoj organizacionoj jedinici APR, u opštinama sa kojima APR ima zaključen sporazum ili poštom.\nPodatak o prekidu obavljanja delatnosti kao predmet registracije\n• Ukoliko je preduzetnica privremeno sprečena za rad zbog porodiljskog odsustva da li je neophodno da se taj podatak posebno registruje?\nŠto se tiče situacije u kojoj je nastupila ili će nastupiti privremena sprečenost za rad preduzetnice, registracionom organu nije od značaja razlog nastupanja iste, odnosno prema odredbi člana 4. Pravilnika razlog nije predmet registracije.\nOno što je od značaja je da je podatak o prekidu obavljanja delatnosti predmet registracije. Registrovani prekid obavljanja delatnosti podrazumeva da eventualni zaposleni ili članovi porodičnog domaćinstva ne mogu obavljati registrovanu delatnost u ime i za račun preduzetnice.\nOdredbom člana 90. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015 - dalje: Zakon) propisano je da je preduzetnik u obavezi da o periodu prekida obavljanja delatnosti istakne obaveštenje na mestu u kome obavlja delatnost, te da se prekid obavljanja delatnosti registruje u skladu sa zakonom o registraciji i ne može se utvrđivati retroaktivno.\nMomenat nastupanja prekida delatnosti\n• Od kog momenta se računa da je prekid obavljanja delatnosti nastupio i koja se dokumentacija podnosi?\nRegistracioni organ može registrovati prekid samo sa danom podnošenja registracione prijave APR, bez obzira na datum naveden u doznakama, koje se istom organu ni ne dostavljaju.\nNaime, shodno odredbi člana 22. Pravilnika, podnosi se samo registraciona prijava privremenog obavljanja delatnosti i dokaz o uplati odgovarajuće naknade propisane Odlukom o naknadama za poslove registracije i druge usluge koje pruža Agencija za privredne registre ("Sl. glasnik RS", br. 119/2013, 138/2014 i 45/2015).\nPrekid obavljanja delatnosti se registruje u skladu sa zakonom o registraciji i ne može se utvrđivati retroaktivno.\nRešenje o registraciji privremenog prekida\n• Uz koju dokumentaciju se prilaže rešenje o registraciji privremenog prekida?\nKada se od registracionog organa dobije rešenje o registraciji privremenog prekida, isto, u skladu sa odredbom člana 2. Pravilnika o bližim uslovima i načinu ostvarivanja prava na finansijsku podršku porodici sa decom ("Sl. glasnik RS", 29/2002, 80/2004, 123/2004, 17/2006, 107/2006, 51/2010, 73/2010 i 27/2011 - odluka US) prilaže se uz zahtev za ostvarivanje prava na naknadu zarade za vreme trajanja odsustva nadležnom organu.\nDokumentacija u slučaju imenovanja poslovođe\n• Koja dokumentacija se podnosi u slučaju da preduzetnica želi da imenuje poslovođu?\nOdredbom člana 89. stav 1. Zakona propisano je da preduzetnik može pisanim ovlašćenjem poveriti poslovođenje poslovno sposobnom fizičkom licu (dalje: poslovođa), dok je stavom 3. propisano da poslovođa mora biti u radnom odnosu kod preduzetnika.\nUkoliko preduzetnica želi da registruje poslovođu, odnosno ukoliko je neophodno da neko od zaposlenih, ili članova porodičnog domaćinstva zbog prirode same delatnosti nastave da obavljaju istu i pored privremene sprečenosti za rad preduzetnice, u skladu sa odredbom člana 23. Pravilnika podnosi se:\n- registraciona prijava promene imenovanja poslovođe,\n- pisano ovlašćenje preduzetnika o davanju ovašćenja poslovođi,\n- potpis poslovođe overen od strane nadležnog organa overe, kao i\n- dokaz o uplati propisane naknade za registraciju u skladu sa gore pomenutom Odlukom.\nNaime, ukoliko preduzetnica ima nameru da poslovođa obavlja delatnost umesto nje, neophodno je podneti samo registracionu prijavu upisa poslovođe, konkretno ovo bi bila situacija u kojoj sama preduzetnica (fizičko lice koje je registrovano kao preduzetnik) ne radi, ali "radnja" radi, odnosno drugo lice u njoj - zaposleni, poslovođa i sl.\nPoslovođa se upravo i registruje da bi, usled sprečenosti preduzetnice da neposredno obavlja delatnost - "radnja" nastavila sa radom, jer ima zaposlene koji će neposredno obavljati delatnost.\nPoveravanje poslovođenja članu porodičnog domaćinstva\n• U kojim slučajevima se opšte poslovođenje poverava članu porodičnog domaćinstva?\nUkoliko je preduzetnik iz opravdanih razloga privremeno odsutan (bolest, školovanje, izbor na funkciju i sl.), a nema zaposlenog poslovođu, on može opšte poslovođenje poveriti članu svog porodičnog domaćinstva za vreme tog odsustva, bez obaveze da ga zaposli. Stavom 7. člana 89. propisano je da se poslovođa registruje u skladu sa zakonom o registraciji. Stavom 8. je propisano da lica koja rade za preduzetnika moraju biti u radnom odnosu kod preduzetnika ili angažovana od strane preduzetnika po drugom osnovu u skladu sa zakonom.\nIzuzetno od stava 8. ovog člana, član porodičnog domaćinstva preduzetnika može raditi kod tog preduzetnika bez zasnivanja radnog odnosa:\n1) povremeno tokom dana i to isključivo u sedištu, ako je njegovo prisustvo neophodno zbog prirode delatnosti preduzetnika (da se trgovačka radnja preduzetnika ne bi zatvarala tokom radnog vremena, da bi se utovarila roba, da bi se očistio poslovni prostor i sl.);\n2) privremeno tokom osposobljavanja za obavljanje delatnosti starih i umetničkih zanata, odnosno poslova domaće radinosti, ako preduzetnik obavlja tu delatnost;\n3) u vreme kada preduzetnik koristi godišnji odmor u skladu sa zakonom.\nDakle, Zakonom se u stavu 9. takstativno nabrajaju situacije u kojima član porodičnog domaćinstva, može raditi kod preduzetnika a da nije zaposlen kod istog niti je registrovan kao poslovođa. To su situacije u kojima je preduzetnik privremeno i kratkoročno odsutan, odnosno par sati u toku dana ili par dana u toku meseca.\nUkoliko se radi o imenovanju člana porodičnog domaćinstva, to lice ne mora zasnovati radni odnos kod preduzetnika.\n• Koja lica čine članove porodičnog domaćinstva?\nOdredbom 89. Zakona, nije propisan krug lica koji se mogu smatrati članovima porodičnog domaćinstva, ali je to učinjeno odredbom člana 91. stav 7.\nDakle, po Zakonu, članovima porodičnog domaćinstva imaju se smatrati bračni drug, deca, usvojenici i roditelji.\nObavezno imenovanje poslovođe\n• U kojim slučajevima je obavezno imenovanje poslovođe u slučaju porodiljskog odsustva preduzetnice?\nImenovanje poslovođe u slučaju porodiljskog odsustva je obavezno ukoliko preduzetnica želi da ostvari pravo na naknadu za vreme porodiljskog odsustva, odsustva radi nege deteta i odsustva sa rada radi posebne nege deteta.\nKao i u slučaju privremenog prekida, prvo se u Registru privrednh subjekata podnosi zahtev za registraciju nastavka obavljanja delatnosti preko poslovođe. Nakon dobijanja rešenja Registratora APR o registraciji poslovođe, neophodno je obratiti se organu nadležnom za rešavanje zahteva za ostvarivanje prava na naknadu za vreme porodiljskog odsustva, odsustva radi nege deteta i odsustva sa rada radi posebne nege deteta.\nNapominjemo da, se ne može registrovati istovremeno privremeni prestanak rada i nastavak rada preko poslovođe budući da primena jednog od ova dva instituta isključuje primenu drugog.\nPotpuni zastoj u obavljanju delatnosti\n• Na koji način se vrši registracija kada preduzetnica ima nameru u potpunosti da zastane sa obavljanjem delatnosti?\nUkoliko preduzetnica ima nameru da potpuno zastane sa obavljanjem delatnosti, u tom smislu da niko, ni zaposleni neće raditi u radnji/agenciji, neophodno je podneti samo prijavu privremenog prekida.


Prva kuća koju je projektovao Gaudi postaje njegov muzej - Sputnjik Srbija\n11:16 03 April 2020\n08:01 25.04.2017 (osveženo 20:49 25.04.2017) Preuzmite kraći link\nSvi znaju za Park Guelj i Sagrada familiju, ali je manje poznato da je projektovao i privatne kuće, među kojima je prva Kuća Visens.\nDom brokera Manela Visensa sagrađen je između 1883. i 1885, a uskoro će postati muzej posvećen slavnom arhitekti.\nBanka Andore „Morabank“ kupila je imanje 2014. godine i od tada do dan-danas traje renoviranje koje nadgleda nekoliko iskusnih arhitekata.\nKuća Visens, koja se nalazi na Listi svetske baštine Uneska, biće otvorena za turiste za nekoliko meseci.\narhitektura, Antonio Gaudi, Barselona\nObjavljen video: Stigla ruska pomoć u Njujork\nRuski avion sa medicinskom opremom sleteo je sinoć, nešto posle 22 sata po našem vremenu, na aerodrom u Njujorku.\nVulkan Stromboli na istoimenom italijanskom ostrvu koje se nalazi severno od Sicilije obnovio je svoju aktivnost.\n03/04 11:10 Postavljeni tankovi za dezinfekciju stambenih zgrada u Beogradu\n03/04 11:04 Kina zahvaljuje ruskim medijima na objektivnom informisanju o pandemiji virusa korona\n03/04 10:42 U Pirotskom okrugu jedan smrtni slučaj povezan sa koronavirusom\n03/04 10:39 Fajnenšel tajms: Američki naftaši pokrenuli kampanju za nove sankcije Rusiji i Saudijskoj Arabiji


Ingram Micro Partner Event 2019 - Internet ogledalo\nYou are at:Home»News»Ingram Micro Partner Event 2019\nBy Zoran Kovacevic on\t 5.11.2019 News, Video\nKada je prošle godine održan prvi Ingram Micro Partner Event ideja je bila da ovakvo okupljanje postane tradicionalno, a atmosfera i broj partnera na ovogodišnjem skupu, održanom 30. oktobra 2019. u Vrdniku, najbolji su pokazatelj da je kompanija na pravom putu da ovu zamisao ostvari.\nPrisutne, okupljene u prijatnoj atmosferi hotela „Premier Aqua“, pozdravio je Vladimir Popović, generalni direktor kompanije Ingram Micro za zemlje jugoistočne Evrope koje nisu članice EU i za Bugarsku, istakavši da su oni za Ingram Micro prvenstveno prijatelji, pa tek onda poslovni partneri.\nU tom kontekstu treba posmatrati i ovaj skup, gde se kroz neformalno druženje realizuje i vrlo korisna razmena iskustava.\nIdeju o održavanju ovakvih skupova pozdravljaju i predstavnici partnerskih kompanija Ingram Microa, visoko ocenjujući njihov značaj za bolje uzajamno\nupoznavanje i, posledično, za stvaranje kompaktnijeg poslovnog ekosistema.\nU kratkom izlaganju Vladimir Popović je izneo glavne činjenice o kompaniji globalno, kao o onoj koja „realizuje obećanja tehnologije“, a onda se posebno osvrnuo na njeno prisustvo u zemljama jugoistočne Evrope.\nPo njegovim rečima, Ingram Micro iznad svega ima za cilj da njegovi partneri budu profitabilni i da zajedno imaju više uspeha kod korisnika. Sudeći po izjavama njihovih predstavnika, partnerske kompanije izuzetno cene ove napore i vrlo su svesne vrednosti saradnje sa Ingram Microm.


Mitropolija napravila veliki iskorak u korist građanske tolerancije – DnevniZurnal\nMitropolija napravila veliki iskorak u korist građanske tolerancije\nby admin 27/08/2021, 22:18 2k Views\nMitropolija crnogorsko-primorska Srpske pravoslavne crkve napravila je veliki iskorak u korist građanske tolerancije odlukom da versko okupljanje, prilikom ustoličenja mitropolita Joanikija, ograniči na prostor porte Cetinjskog manastira, izjavio je premijer Crne Gore Zdravko Krivokapić.\n„Nadam se da će mir, razumijevanje i ono što najviše nedostaje Crnoj Gori, a to je tolerancija, ipak da prevlada. Mir i stabilnost nemaju alternativu i na tome intezivno radimo“, rekao je Krivokapić, koji se danas sastao sa ambasadorima država članica EU u Crnoj Gori.\nKrivokapić je izrazio nadu da će svi politički činioci u Crnoj Gori, bez izuzetka, pokazati visoku savesnost i odgovornost, saopšteno je iz crnogorske Vlade.\nPrema njegovim rečima, postupkom Mitropolije sužava se prostor svima koji bi želeli da planiranim, isceniranim incidentima i sukobima, politički profitiraju, a na štetu građana Crne Gore.\nU svetlu najnovijeg preseka epidemiološke situacije u Crnoj Gori, Krivokapić je ambasadore upoznao i o odluci Ministarstva zdravlja koju je Mitropolija kao organizator svečanosti, svakako dužna da ispoštuje, dodaje se u saopštenju.\nAbazović: U skladu sa onom narodnom da pametniji popušta\nI potpredsednik Vlade Crne Gore Dritan Abazović izjavio je da pozdravlja odluku Mitropolije da ustoličenje mitropolita Joanikija obavi bez ranije planiranog svenarodnog sabora ispred Cetinjskog manastira.\nMislim da je ta odluka dobra i korisna i u prilog očuvanja i bezbednosne i epidemiološke situacija u Crnoj Gori, ali je najvažnije da ide u prilog očuvanja mira i stabilnosti u Crnoj Gori, poručio je Abazović,\nOn je istakao da je odluka MCP u duhu pravoslavalja i istakao da ljudi često, bez ikakvih potreba, imaju želju ili volju da naelektrišu društvo.\n„Ta odluka mi deluje u skladu da onom narodnom da pametniji popušta. Mudra odluka u svemu ovome“, kazao je Abzaović i pozvao građane da daju doprinos da i 4. i 5. septemabar proteknu u mitu i toleranciji, prenosi RTCG.\n„Nikome nije do bilo kakvih svađa ili tenzija, ali država je tu da svima garantuje ustavna i zakonska prava. Ljudi koji žele da protestuju mogu to da urade na miran način i uz propisanu proceduru, a oni koji žele da vrše verske obrede mogu to da rade, naravno ne na uštrb ugrožovanja bilo koga“, poručio je Abazović.\nUpitan da li je promenio mišljenje, budući da su iz pokreta URA rekli da bi trebalo izmestiti ustoličenje sa Cetinja, a to je danas zvanično zatražila i Skupština Cetinja, Abazović je kazao da nije.\n„Niti sam promenio mišljenje, niti sam u koliziji sa mišljenjem kolega sa Cetinja. Ja sam rekao da je Crna Gora dobila novog mitropolita i da Mitropolija crnogorsko-primorska čin ustoličenja može da odradi gde želi. Na državi nije da arbitrira oko toga”, naveo je Abazović i dodao da je na drživi da omogući da se njihova prava ostvare na mestu gde misle da je najbolje.\nMitropolit crnogorsko-primorski Joanikije biće ustoličen 5. septembra u Cetinjskom manastiru, kraj ćivota Svetog Petra Cetinjskog i u prisustvu patrijaha srpskog Porfirija, ali bez svenarodnog sabora u porti manastira, saopšteno je iz Mitropolije crnogorsko-primorske.


Još jedan "slomljen vrat" u političkoj gimnastici Aleksandra Vučića! | Vestinet.rs\nPočetna TEMA DANA\tJoš jedan „slomljen vrat“ u političkoj gimnastici Aleksandra Vučića!\nZamenik gradonačelnika Goran Vesić izjavio je da će započeti štrajk glađu onog trenutka kada „huligani“ budu nastavili da ucenjuju državu i prete štrajkom glađu.\n„Moja odluka o štrajku glađu je motivisana željom da skrenem pažju na nasilje koje fašisti vrše u Beogradu i da se uništava gradska imovina“, rekao je Vesić na konferenciji za medije u Skupštini grada.\nNaveo je da je plan Boška Obradovića bio da tokom današnjeg popodneva uđe u Narodnu skupštinu zajedno sa još nekoliko poslanika i počne štrajk glađu, kao i da posle toga uđu u Skupštinu grada Beograda.\n„To što su oni planirali da urade se zove državni udar i nasilna promena volje građana“, rekao je Vesić.\n„Na izborima se dobija vlast, bili su na izborima, mogli su da vode Skupštinu grada, nisu ig ljudi hteli zato moraju da sačekaju neke redovne ili vanredne izbore kako bi na tim izborima eventualno dobili većinu.\nOvo što su planirali da rade, upad u državne institucije nije ništa drugo nego državni udar“.\nŠef odborničke grupe SNS u Skupštini grada Aleksandar Mirković je rekao da je apsolutno nedopustivo da manja grupa pojedinaca zarad ostvarivanja svojih „bolesnih ciljeva“ mesecima maltretira građane koji samo žele da žive i uživaju u Beogradu.\n„Na ovaj način odbornici kako u Skupštini grada tako i u gradskim opštinama čuvaće volju građana. Tu smo da sačuvamo poverenje koje su nam građani ukazali i da na taj način mirno i civilizocano pokažemo da Beograd i Srbija nisu mesta gde će svako kome padne na pamet da se dočepa fotelje i pune gradske, pa i državne kase nasiljem to moći da uradi“, rekao je Mirković.\nOn je sve ljude koji će sutra učestvovati u protestu „Jedan od pet miliona“ zamolio da budu mirni, staloženi i ne vrše nikakvo nasilje.\nVesić je ranije izjavio da je cilj njegove odluke da stupi u štrajk glađu, koju su podržali funkcioneri grada i gradski odbornici, da se skrene pažnja javnosti na, kako je rekao, „huligane, divljanje na ulicama Beograda i sprecavanja da se grad razvija“.\nI ministar odbrane Aleksandar Vulin izjavio je da je odlučio da odloži najavljeni štrajk glađu na sugestiju predsednika Srbije Aleksandra Vučića, „dok i ako neki drugi ne počnu da štrajkuju glađu“.\nGoran Vesićštrajk glađu


Arlov uručio zahvalnicu gradonačelniku Ćuriću za pomoć djeci na Kosmetu | Trebinje Live\n"Hvala Hercegovini, hvala djeci od sedam do 18 godina koja su i ovim putem pokazala da imaju osjećaj prema svojim vršnjacima na Kosmetu i sigurno će im to koristiti da budu dobri ljudi. Kosovo i Metohija je naša ikona, a mi Srbi preko Drine znamo kakva je muka bila ovdje i mi ih najbolje razumijemo. Zato se Republika Srpska sa ponosom pominje na Kosmetu", rekao je Arlov.\n"Akcija traje do 31. decembra, a za izgradnju Dnevnog centra potrebno nam je još nešto više od 50.000 evra. Uradili smo do sada mnogo. Do sada je uplaćeno više od 200.000 evra za izgradnju Centra površine 714 metara kvadratnih koji će biti i poklon Republike Srpske", rekao je Arlov.\n"Grad Trebinje će podržati i sve ostale akcije u skladu sa mogućnostima, ali je važno da svi građani Trebinja i Hercegovine učestvuju u ovom i sličnim projektima", rekao je Ćurić.\n"Kod djece razvijamo osjećaj humanosti za druge, empatiju i ponosna sam što učestvujemo u svim humanitarnim akcijama", istakla je Miloševićeva.\nTagovi: Drustvo Kosovo i Metohija Mirko Curic


Luka Bar prodaje hotel "Sidro" za 1,77 miliona\nPONUDE SE ŠALJU DO 16. SEPTEMBRA\nPotencijalni investitor imaće i obavezu da zadrži 35 zaposlenih i poštuje kolektivni ugovor Luke Bar koji se odnosi i na zavisna društva\nTender otvoren do 16. septembra: “Sidro”, Foto: Radomir Petrić\nVećinski državna Luka Bar prodaje stopostotno vlasništvo duštva sa ograničenom odgovornošću hotel “Sidro” u Baru, po početnoj cijeni od 1.769.484 eura.\nZainteresovani ponude mogu poslati u sjedište kompanije najkasnije do 16. septembra ove godine u podne.\nTenderska komisija barske kompanije zadržala je pravo da ovaj rok, po potrebi, izmijeni, kao i pravo da u bilo kojoj fazi tenderskog postupka može obustaviti tender bez obaveze prema učesnicima.\nPočetna cijena hotela “Sidro” utvrđena, u ukupnom iznosu, čini zbir procijenjene vrijednosti imovine, pozajmice matične firme, obaveza društva prema dobavljačima, obaveza po osnovu poreza na nepokretnost, dug za boravišnu taksu Turističkoj organizaciji Bar...\nPrema uslovima tendera, ponuđač će biti obavezan da uplati depozit i dostavi potvrdu o tome ili dostavi bankarsku garanciju za ponudu u korist Luke Bar u iznosu od 50.000 eura i to u formi bezuslovne garancije, sa periodom važenja od 180 dana, od krajnjeg roka za dostavljanje ponude, naplative na prvi poziv.\nPonudu na tenderu može podnijeti učesnik ako ispunjava jedan od dva kvalifikaciona uslova. Prvi je da posluje najmanje tri posljednje godine, koje prethode javnom pozivu - 2016, 2017. i 2018. i da je u posljednjoj poslovnoj godini pozitivno poslovao i ostvario godišnji poslovni prihod od minimum 2.000.000 eura.\nDrugi kvalifikacioni uslov je da ima godišnji poslovni prihod od 2.000.000 eura u posljednjoj poslovnoj godini, koja prethodi tenderu i da ima zaključen ugovor o upravljanju sa kompanijom koja ispunjava prvi kvalifikacioni uslov.\nPotencijalni investitor imaće i obavezu da zadrži 35 zaposlenih u društvu (31 na neodređeno vrijeme i četiri na određeno vrijeme) i poštuje kolektivni ugovor Luke Bar koji se odnosi i na zavisna društva.\nProdavac Luka Bar će ponuđaču sa kojim potpiše ugovor ustupiti pravo korišćenja dijela katastarske parcele Novi Bar, na kojoj se nalazi hotel “Sidro” i to u površini od 2.946 kvadratnih metara.\nRadi se o površini pod objektom, sjeverna i južna terasa, ekonomskom dvorištu i parkingu unutar parcele, uključujući saobraćajnice unutar parkinga.\nTenderska komisija je zadržala pravo da izmijeni pojedine odredbe ovog javnog poziva, uključujući i odredbe kojima su propisani određeni rokovi.\nTO Barhotel SidroLuka Bar


Bijeljina: Brojne nepravilnosti u kontroli hrane\nRepublički inspektori za hranu područnog odjeljenja Inspektorata u Bijeljini u 2019. godini izvršili su u unutrašnjem prometu 185 kontrola i u 63 slučaja utvrdili nepravilnosti, izjavila je načelnik Odjeljenja za odnose sa javnošću u Inspektoratu Republike Srpske Dušanka Makivić.\n“U cilju otklanjanja nepravilnosti, subjektima kontrole izrečene su 62 upravne mjere kojima je naloženo preduzimanje potrebnih mjera i radnji, te je izdato 48 prekršajnih naloga u vrijednosti od 41.550 KM”, navela je Makivić.\nRepublička inspekcija za hranu u 2019. godini u Republici Srpskoj izvršila ukupno 1.542 kontrole, od kojih 185 na području bijeljinske regije.\nOna je istakla da i opštinske i gradske inspekcije, u dijelu svojih nadležnosti, u objektima u kojima se prometuje i uslužuje hrana na godišnjem nivou izvrše nekoliko hiljada kontrola u kojima takođe preduzimaju korektivne i prekršajne mjere u zavisnosti od utvrđenih nepravilnosti.\n“Cilj inspekcije je da se pravovremenim preduzimanjem korektivnih mjera otklone nepravilnosti i eliminišu potencijalni rizici za zdravlje ljudi”, istakla je Makivić.\nTags #bijeljina #Inspektorat RS #kontrola hrane\nUbijen palestinski demonstrant\nJutro za sve [08.02.2020.]


L. Zanijer: Dijalog - put za rešavanje problema\n“Nema novih najava o ulozi UNMIK-a u dijalogu, osim izjave generalnog sekretara da su UN spremne da daju podršku EU u omogućavanju dijaloga između Beograda i Prištine”, izjavio je u intervjuu za Politiku šef UNMIK-a Lamberto Zanijer.\nŠef UNMIK-a, Lamberto Zanijer, je pre nekoliko dana najavio da će UNMIK biti uključen u predstojeći dijalog Beograda i Prištine. On se, podnoseći izveštaj u Savetu bezbednosti UN, žalio da albanski mediji vode kampanju protiv UNMIK-a ali je u intervjuu za Politiku rekao da najava posredovanja UNMIK-a u budućim pregovorima “za sada ne izaziva posebne reakcije medija u Prištini’. “UN veruju da će taj dijalog pružiti značajnu priliku da se krene ka rešavanju mnogih važnih pitanja koja utiču na svakodnevni život svih koji žive na Kosovu. Mi smo EU ukazali na probleme za koje mi smatramo da je potrebno da se prevaziđu kroz dijalog. Naravno, dogovor o dnevnom redu i formatu zavisi od strana koje učestvuju u dijalogu uz pomoć EU kao ključnog moderatora’, rekao je šef UNMIK-a. Komentarišući najave sa severa Kosova da se neće dozvoliti otvaranje glasačkih mesta u javnim ustanovama za predstojeće izbore Zanijer je rekao da nije potrebno preuveličavati pitanje lokacija izbornih mesta. “Važno je da se otklone prepreke za princip rada biračkog mesta, tako da stanovnici bilo kojih kosovskih opština ne ometaju ostvarivanje prava glasa onih koji se na to odluče’. “Ja ću nastaviti svoj angažman sa svim stranama po ovom pitanju, obrazlažući svoju zabrinutost i razmenjujući ideje. Mislim da je važno da nastavimo da radimo na mogućem rešenju, koje će dovesti do dugoročnije bezbednosti, stabilnosti i prosperiteta, i na severnom Kosovu. Zapravo, i dalje sam zabrinut zbog dugotrajne potencijalne nestabilnosti na tom području’, zaključio je Zanijer u intervjuu za Politiku.


Autobuska linija Mađarska saobraća svakodnevno u odlasku i povratku iz Novog Sada i Beograda do Budimpešte. U našoj poslovnici možete rezervisati i kupiti autobuske karte na autobuskim linijama koje saobraćaju modernim turističkim autobusima iz Novog Sada i Beograda...\nAutobuska linija Austrija saobraća svakodnevno u odlasku i povratku iz Novog Sada i Beograda do mesta u Austriji. U našoj poslovnici možete rezervisati i kupiti autobuske karte na autobuskim linijama koje saobraćaju modernim turističkim autobusima iz Novog Sada i...\nAutobuska linija Belgija saobraća dva puta nedeljno u odlasku i povratku iz Novog Sada i Beograda do mesta u Belgiji. U našoj poslovnici možete rezervisati i kupiti autobuske karte na autobuskim linijama koje saobraćaju modernim turističkim autobusima iz Novog Sada i...\nAutobuska linija Češka saobraća tri puta nedeljno u odlasku i povratku iz Novog Sada i Beograda do mesta u Češkoj. U našoj poslovnici možete rezervisati i kupiti autobuske karte na autobuskim linijama koje saobraćaju modernim turističkim autobusima iz Novog Sada i...\nAutobuska linija Danska saobraća jednom nedeljno u odlasku i povratku iz Novog Sada i Beograda do mesta u Danskoj. U našoj poslovnici možete rezervisati i kupiti autobuske karte na autobuskim linijama koje saobraćaju modernim turističkim autobusima iz Novog Sada i...\nAutobuska linija Francuska saobraća gotovo svakodnevno iz Novog Sada i Beograda do mesta u Francuskoj. U našoj poslovnici možete rezervisati i kupiti autobuske karte na autobuskim linijama koje saobraćaju modernim turističkim autobusima iz Novog Sada i Beograda do...


Šaćiri bi da postane prva zvezda Bajerna! - Sportske.net\nŠaćiri bi da postane prva zvezda Bajerna!\nAutor: Katarina Prodanović\nŠvajcarski internacionalac prešao je u Bajern iz Bazela prošlog leta, ali je naišao na jaku konkurenciju u vidu Arjena Robena, Tomasa Milera i Frenka Riberija za mesto u startnih 11. I pored toga namerava da se izbori za značajniju ulogu u timu.\nŠaćiri je pokazao rešenost da postane glavni igrač Bajern Minhena posle lošeg starta u prvoj polusezoni, na Alijanc Areni.\n“Želim da postanem glavna figura kluba i da osvojim mnogo trofeja. Radiću naporno za to i mislim da sam na pravom putu“, izjavio je Šaćiri na oficijalnom sajtu kluba.\n“Moj cilj za ostatak sezone je veća minutaža, iako znam da imamo izezetno jak sastav“, dodao je vezista Bajerna. Dvadesetjednogodišnjak je odigrao 12 mečeva u Bundesligi ove sezone, i postigao jedan pogodak.


Uvećanje ili balansiranje subvencija za organsku proizvodnju - Ozon Media\nSremska Mitrovica – Odlučeno je da će se proizvodnja organske hrane od sada podsticati 40 odsto više u odnosu na konvencionalnu.\nSredstva će moći da dobiju svi proizvođači organske hrane koji imaju sklopljen ugovor sa nekom od ovlašćenih kontrolnih organizacija, što na području Srema ispunjava tek nekoliko njih, a na teritoriji grada Sremska Mitrovica samo jedan proizvođač.\nZoran Marković koji se na svom poljoprivrednom gazdinstvu u Zasavici II već nekoliko godina bavi organskom proizvodnjom u domenu povrtarstva i stočarstva kaže da je ovo dobro za dalji razvoj biznisa, ali da treba posmatrati šire. „Naravno da je dobro svako uvećanje subvencija, ali isto tako treba znati i da su ukinute subvencije za gorivo, kao i da mi možemo da koristimo samo određena đubriva, koja su skuplja od onih za konvencionalnu proizvodnju“, kaže Marković i dodaje da bi proizvođačima koristilo eventualno smanjenje papirologije i pomoć pri plasmanu organskih proizvoda.\nPodsetimo, u Srbiji trenutno ima oko 1800 proizvođača organske hrane, uglavnom ratarskih kultura, dok se na teritoriji Grada Sremska Mitrovica trenutno nalazi samo jedno poljoprivredno gazdinstvo koje je registrovano u ovoj delatnosti i to na nešto manje od jednog hektara, što svakako predstavlja poražavajuću činjenicu.\nPODVOŽNJAK Uskoro će se videti i prvi zidovi\nMUZEJ SREMA U susret manifestaciji Muzeji Srbije, deset dana od 10 do 10


Prva revizija novog PCI programa Međunarodnog monetarnog fonda\nRazvoj Srbije po režiji MMF\n&nbsp&nbsp&nbsp&nbsp&nbsp Srbija se i dalje nije oslobodila Međunarodnog monetarnog fonda. Iako MMF više nema tako dominantnu ulogu kao ranije, odnosno, preciznije – iako se o misiji MMF u Srbiji manje izveštava - ova institucija je i dalje prisutna i ima uticaj na odluke vlade u vezi sa našim finansijama.\n&nbsp&nbsp&nbsp&nbsp&nbsp&nbsp Od 24. septembra do 4. oktobra u Beogradu je boravila misija MMF koju je predvodio Džejms Rouf. Povod za posetu bilo je razmatranje rezultata - revizije novog programa makroekonomskih i strukturnih reformi, podržanog Instrumentom za koordinaciju politike (PCI-Policy Coordination Instrument). Pored aktuelnih ekonomskih dešavanja u zemlji, misiju MMF je interesovalo i kako teče sprovođenje dogovorenih mera ekonomske politike, pre svega u pogledu reformi finansijskog sektora, ali i strukturnoj reformi u privredi i institucijama.\n&nbsp&nbsp&nbsp&nbsp&nbsp&nbsp Instrument za koordinaciju politike, popularno nazvan „čuvarkuća“, koji je odobren 18. jula ove godine savetodavnog je karaktera, ne predviđa korišćenje finansijskih sredstava MMF i nema troškove za Republiku Srbiju. Odobren je za period od 30 meseci, a ukupno je planirano pet polugodišnjih razmatranja rezultata programa. Cilj programa je održavanje makroekonomske i finansijske stabilnosti i nastavak strukturnih i institucionalnih reformi za podsticanje bržeg i sveobuhvatnog rasta, stvaranja novih radnih mesta i poboljšanja životnog standarda. Do sada, je MMF bio usmeren na fiskalnu konsolidaciju i nije insistirao toliko na ispunjavanju ostalih obaveza. Pošto je konsolidacija relativno uspešno završena, sada su u fokusu ovog aranžmana strukturne reforme u kojima je bilo dosta kašnjenja. Ovaj novi program sa MMF treba da bude usmeren na sve „slabe tačke“ prethodnog aranžmana.\n&nbsp&nbsp&nbsp&nbsp&nbsp&nbsp Zaključivanje novog aranžmana sa MMF, Srbija je poslala poruku stranim kreditorima i investitorima da nema sopstveni kapacitet za samostalno vođenje ekonomske politike i dalje ekonomske reforme. Kako može da se vidi iz Pisma o namerama u vezi sa PCI programom, koji su potpisali guverner NBS, ministar finansija i premijer Srbije, tokom trajanja programa Srbija se obavezala na niz konkretnih ciljeva, koji su vremenski oročeni.\n&nbsp&nbsp&nbsp&nbsp&nbsp&nbsp Od 2015. do 2018. u okviru ranijeg trogodišnjeg programa sa MMF, cilj je bio obuzdavanje budžetskog deficita, a do 2021. će se raditi na privrednom rastu zemlje. Strukturne reforme, pre svega, rešavanje upravljanja i poslovanja javnih preduzeća, a naročito društvenih preduzeća koja godinama menjaju statuse, ali su stalno na neki način vezana za budžet, prvi su prioritet novog programa. U slučaju obustavljanja PCI programa, javio bi se takozvani reputacioni rizik za Srbiju, što konkretno znači rast kamata na zaduživanje na međunarodnom tržištu kao i pogoršanje kreditnog rejtinga zemlje.\n&nbsp&nbsp&nbsp&nbsp&nbsp&nbsp Na osnovu preliminarnih nalaza misije fonda tokom boravka u Beogradu, tim će pripremiti izveštaj koji će, po pribavljanju odobrenja rukovodstva, sredinom decembra ove godine sbiti predstavljen Izvršnom odboru MMF, radi razmatranja i odlučivanja.\n&nbsp&nbsp&nbsp&nbsp&nbsp&nbsp Šta je dogovoreno sa MMF?\n&nbsp&nbsp&nbsp&nbsp&nbsp&nbsp • Tim MMF i vlasti Srbije postigli su dogovor na nivou tima o prvoj reviziji u okviru Programa za koordinaciju politika (PCI), koji treba da odobri Menadžment i Izvrsni odbor MMF.\n&nbsp&nbsp&nbsp&nbsp&nbsp&nbsp • Budžet za 2019. godinu će podržati rast, osiguravajući istovremeno dalje smanjenje javnog duga.\n&nbsp&nbsp&nbsp&nbsp&nbsp&nbsp • Reforme u okviru programa fokusirane su na poboljšanje javne administracije i poslovnog okruženja, jačanje javne infrastrukture, unapređenje finansijske stabilnosti i suzbijanje sive ekonomije.\n&nbsp&nbsp&nbsp&nbsp&nbsp&nbsp Saopštenje MMF: smanjenje zaduženosti, rast BDP, privatizacija gubitaša\n&nbsp&nbsp&nbsp&nbsp&nbsp&nbsp Na kraju posete Beogradu, šef misije MMF Rouf izdao je saopštenje za štampu koje je objavljeno na zvaničnom sajtu ove finansijske institucije. U pismu se navodi da je misija MMF ocenila da se i dalje postižu dobri makroekonomski rezultati i da je u 2018. došlo do ubrzanja rasta zahvaljujući privatnoj potrošnji i dinamičnim stranim direktnim investicijama i izvozu. Takođe se ukazuje na znatan rast zaposlenosti u formalnom sektoru, pad nezaposlenosti i stabilan rast zarada u privatnom sektoru. MMF je kazao da očekuje da će realan rast bruto domaćeg proizvoda (BDP), koji je prošle godine iznosio preko 39 milijardi evra, iznositi 4,2 odsto u 2018. i 3,5 odsto u 2019. godini. Sa druge strane, ukupna inflacija je porasla na 2,6 odsto u avgustu i očekuje se da će se zadržati blizu sredine ciljanog raspona od tri odsto tokom 2018. i 2019. godine.\n&nbsp&nbsp&nbsp&nbsp&nbsp&nbsp MMF navodi da su fiskalni rezultati i dalje dobri i očekuje se da će u ovoj godini opšti nivo države zabeležiti suficit od 0,6 odsto BDP, uz izvršenje kapitalne potrošnje iznad očekivanja. Javni dug bi trebalo da do kraja godine padne ispod 55 odsto BDP, dok su se prinosi na državne hartije od vrednosti stabilizovale na nivoima koji su blizu istorijskih minimuma. S obzirom na pozitivne fiskalne rezultate, vlada je ukinula privremena smanjenja penzija iz vremena krize, što stupa na snagu u novembru 2018. godine, istovremeno obezbeđujući da se ne poveća udeo ukupnih penzija u BDP, navodi ova organizacija.\n&nbsp&nbsp&nbsp&nbsp&nbsp&nbsp MMF je sa vladom dogovorio da u budžetu za 2019. ukupni deficit bude 0.5 odsto BDP, što bi vodilo ka daljem smanjenju javnog duga. Očekuje se da će ukupni troškovi plata i penzija rasti u skladu sa nominalnim BDP. Kako bi se obezbedilo da penzioni sistem bude u većoj meri baziran na pravilima, vlada će ponovo uvesti indeksaciju penzija od 2020. godine.\n&nbsp&nbsp&nbsp&nbsp&nbsp&nbsp MMF je ponovo istakao da su privatizacija RTB Bora i PKB važan korak u iznalaženju trajnih rešenja za državna preduzeća. Ističe se da su vlasti Srbije odlučne u nameri da privatizuju Komercijalnu banku i Petrohemiju i razmatraju opcije za rešavanje pitanja Metanolsko-sirćetni kompleks. Takođe se navodi da su vlasti Srbije su i dalje ostale odlučne u nameri da sprovedu reformu sistema plata, koja će omogućiti da sektori koji to najviše zaslužuju dobiju povišice.\n&nbsp&nbsp&nbsp&nbsp&nbsp&nbsp Plate u javnom sektoru u skladu sa složenošću posla koji se obavlja\n&nbsp&nbsp&nbsp&nbsp&nbsp&nbsp Predstavnici MMF su ocenili su da je napravljen veliki pomak u reformi plata u Srbiji, saopšteno je posle sastanka u Beogradu. Po oceni Roufa, sve mere koje u reformi plata preduzimaju ključni resori vlade Srbije su razumne i u interesu svih, navodi se u saopštenju Ministarstva državne uprave. Očekivanju su, kako je istaknuto, da će reforma konačno uvesti red u sistem plata, kako bi svi zaposleni u javnoj upravi, kojih ima oko 420.000, dobijali platu na osnovu složenosti posla koji obavljaju, odgovornosti, riziku i drugim kriterijumima. Na sastanku je ocenjeno da će novi sistem omogućavati i pravičnije povećanje plate u skladu sa mogućnostima republičkog budžeta.\n&nbsp&nbsp&nbsp&nbsp&nbsp&nbsp Vlada Srbije i misija MMF razgovarali su da ukupno povećanje plata u javnom sektoru bude oko sedam odsto, izjavio je šef misije MMF. Rekao da će vlada u narednih nekoliko nedelja saopštiti koliko će procenat povećanja biti po sektorima, a to povećanje, kaže, ide paralelno sa rastom BDP.\n&nbsp&nbsp&nbsp&nbsp&nbsp&nbsp To znači da će se plate povećavati u fazama, i sa MMF je dogovoreno koliki je bilansni prostor za tu svrhu, a do kraja oktobra biće izneti konkretni podaci o tome.\n&nbsp&nbsp&nbsp&nbsp&nbsp&nbsp „Sistem novih zarada koji Vlada predlaže, sa mogućnošću da se uravnoteže plate u javnom sektoru na jedan bolji način, tako oni koji zaslužuju više plate – prosvetni radnici, lekari, medicinske sestre će dobiti veće povećanje i nadam se da će te reforme proći“, rekao je Rouf.\n&nbsp&nbsp&nbsp&nbsp&nbsp&nbsp „Sveukupno gledano, program reformi ide kako treba“, ukazao je Rouf i dodao da rast privrede u Srbiji može brže da raste, ali to zavisi od rešavanja problema u njenom poslovnom okruženju, kao što su bolja poreska uprava, pravosuđe i državna uprava.\n&nbsp&nbsp&nbsp&nbsp&nbsp&nbsp Vlada smanjuje poreska opterećenja\n&nbsp&nbsp&nbsp&nbsp&nbsp&nbsp Ministar finansija predstavio je misiji MMF paket stimulativnih mera za rasterećenje privrede, podržanog Instrumentom za koordinaciju politike između Srbije i MMF, među kojima su smanjenje poreskog opterećenja rada, ukidanje pojedinih naknada i promena načina obračuna poreske amortizacije, a kojima će se podstaći dalji rast privrede i nova zapošljavanja.\n&nbsp&nbsp&nbsp&nbsp&nbsp&nbsp Doneta je odluka da se smanji poresko opterećenje rada, ukidanjem doprinosa za osiguranje od nezaposlenosti na teret poslodavca, a koje je iznosilo 0,75 odsto. Ovom merom smanjuje se poresko opterećenje prosečne neto plate sa 63 odsto na 62 odsto. Ukidanjem pojedinih naknada, kroz usvajanje novog Zakona o naknadama do kraja oktobra ove godine, biće smanjeni parafiskalni nameti.\n&nbsp&nbsp&nbsp&nbsp&nbsp&nbsp Za privredu značajna je i vest da će se promeniti način obračuna poreske amortizacije. Za sva sredstva koja se amortizuju, obračun amortizacije će se vršiti primenom proporcionalne metode, što će suštinski ubrzati amortizaciju za sva sredstva koja podležu amortizaciji, izuzev za nepokretnosti, za koje se i po važećim propisima obračun amortizacije vrši primenom proporcionalne metode. Poreska amortizacija po novim pravilima obračunavaće se za sredstva koje poreski obveznici nabave u poreskoj 2019. i na dalje. Ovo je jedan od najvažnijih zahteva privrednika u Srbiji, a na ovaj način se podržava i podstiče kupovina nove opreme i tehnologije. U praksi to znači da će poreski obveznici imati ujednačen trošak amortizacije u svakoj godini, a krajnji efekat je da će porez na dobit biti manji.\n&nbsp&nbsp&nbsp&nbsp&nbsp&nbsp Povećanje javnih investicija\n&nbsp&nbsp&nbsp&nbsp&nbsp&nbsp na ukupno 208 milijardi dinara\n&nbsp&nbsp&nbsp&nbsp&nbsp&nbsp Značajno će biti povećane javne investicije, kao i da će u narednoj budžetskoj godini, 25 milijardi dinara više biti namenjeno infrastrukturnim projektima, što je ukupno 208,4 milijardi dinara. Osim paketa stimulativnih mera za privredu, doneće se i paket stimulativnih mera za inovativne aktivnosti, a koje će stupiti na snagu od 1. januara 2019. godine. Započet je i proces modernizacije i transformacije Poreske uprave, koja ide u dobrom pravcu, a što je takođe jedan od prioriteta.\n&nbsp&nbsp&nbsp&nbsp&nbsp&nbsp Sa misijom MMF razgovaralo se i o novom investicionom ciklusu u oblasti građevinarstva i infrastrukture, kao i rezultatima koji su postignuti u proteklom periodu. Posebna tema bila je novi investicioni ciklus, odnosno, izgradnja Moravskog koridora, deonice Preljina-Požega na Koridoru 11 koja će početi iduće godine. Zatim, tema razgovora sa MMF bila je i nastavak radova na pruzi Beograd - Budimpešta, a bilo je reči i o novom autoputu Beograd - Sarajevo.\n&nbsp&nbsp&nbsp&nbsp&nbsp&nbsp Kad te MMF spasava…\n&nbsp&nbsp&nbsp&nbsp&nbsp&nbsp MMF već više od pet godina podržava i hvali ekonomske mere vlade dok je jedina vidljiva mera za to vreme bila smanjenje deficita u budžetu i to pre svega kroz umanjenje penzija. MMF nije tako glasan ni u pogledu činjenica da ključni infrastrukturni projekti kasne godinama i da se netransparentnim subvencijama dovode strani investitori koji domaćoj radnoj snazi isplaćuju minimalce.\n&nbsp&nbsp&nbsp&nbsp&nbsp&nbsp Gotovo da nema dobrog primera zemlje koja se uspešno razvila prateći režim MMF. I ova organizacija je svesna toga pa su proteklih godina počeli sa menjanjem modela rada i uvođenjem novih principa kako bi popravili svoj imidž u svetu i konkretno pomogli ljudima da žive bolje. Tu na scenu stupa Srbija od koje MMF, izgleda, želi da napravi primer zemlje koja je uspešno – stvarno uspešno, a ne formalno – izašla iz aranžmana sa ovom organizacijom a da su joj i privreda i društvo u boljoj poziciji nego pre rada sa Fondom. Međutim, postoji mnogo pitanja. MMF se i dalje rigidno drži principa koji favorizuju jače i naprednije a ne slabije, što je iz liberalno-ekonomske tačke gledišta – koja je u središtu ideologije ove organizacije – logično ali ne pogoduje slabijima kao što je Srbija. Sa druge strane, sama činjenica da Srbija mora da se oslanja na pomoć sa strane kao i sklonost naših političara da se više bave populizmom, stoje kao upozorenje i znak za neizvesnost. To znači da bi svako od nas trebalo veoma pažljivo da prati ekonomske mere koje donosi vlada – a koje se usaglašavaju sa MMF – jer je u toku, kakva-takva, reforma sistema koja će se odraziti na džepove, uslove rada i standard svakoga od nas. „Svedok“ će kao i do sada nastaviti da prati ovu temu.\nSpremite se za rast cene struje!\n&nbsp&nbsp&nbsp&nbsp&nbsp&nbsp MMF posle dugo vremena nije u razgovoru sa srpskim zvaničnicima sada zatražio poskupljenje električne energije, što indirektno ukazuje da do kraja godine cena neće da bude promenjena. Tako se najzad desilo čudo, jer se samo tako može nazvati ponašanje zvaničnika ove organizacije, kojima su u ranijim razgovorima povećanje cene struje i smanjenje broja zaposlenih u Elektroprivredi Srbije bile glavne teme i uslov za nastavak pregovora oko ranijeg aranžmana sa MMF.\n&nbsp&nbsp&nbsp&nbsp&nbsp&nbsp To ukazuje da bi građani Srbije do Nove godine i dalje za utrošeni kilovat plaćali jednu od najnižih tarifa, odnosno 6,6 evrocenti po kilovatu, što je tri puta manje od evropskog proseka u 2017. godini, koji iznosi 20,4 evrocenta. Doduše, PCI program koji je naša vlada potpisala s MMF, ne podrazumeva njihovo eksplicitno mešanje u ovu oblast, već je definiše da će svoj konačan stav izneti na osnovu analize tarifa za 2018. godinu koji sa Svetskom bankom treba da uradi EPS.\n&nbsp&nbsp&nbsp&nbsp&nbsp&nbsp Prema nekim saznanjima, rukovodstvo EPS je uspelo za sada da uveri eksperte Svetske banke da proizvodni rezultati iz prošle i prvog kvartala ove godine garantuju da i sa ovakvom cenom može da se ostvaruje profit u ovoj godini, i da najmanje do Nove godine prolongira korekciju cene. Šta će se dešavati posle Nove godine, odlučivaće se kada budu poznati poslovni rezultati EPS.\n&nbsp&nbsp&nbsp&nbsp&nbsp&nbsp Kada je EPS bio jedna od tema u pregovorima, MMF nije imao kritike na rad te kompanije. Predstavnici MMF nisu osporili argumente srpske strane, tako da nijednom rečju nisu spomenuli poskupljenje struje. Jasno je da EPS uspeva da postiže solidne rezultate i sa aktuelnom cenom struje, međutim, treba da se zna da je pitanje dokle će se uvažavati ovi argumenti EPS jer postoje lobiji, koji preko MMF i Svetske banke, pokušavaju da nametnu poskupljenje kako bi sa svojom cenom bili konkurentni srpskom javnom preduzeću. Drugim rečima, oni će nastaviti sa pritiscima, pa je izvesno da u prvom kvartalu naredne godine dođe do poskupljenja struje.\n&nbsp&nbsp&nbsp&nbsp&nbsp&nbsp MMF je pozitivno ocenio napredak u poslovanju i rezultate Elektroprivrede Srbije, a Rouf, je objasnio da se MMF najviše bavio EPS, jer ima najviše zaposlenih. „Stanje u EPS se u odnosu na situaciju od pre tri godine značajno popravilo. MMF se najviše bavio EPS kao državnom kompanijom, jer je najvažnija i ima najviše zaposlenih. Drago nam je da vidimo unapređenje u samom EPS u smislu same efikasnosti poslovanja i progresu, koji će se nastaviti i u budućnosti“, rekao je Rouf posle posete EPS.


mesto održavanja kako stići mapa\nUniverzitet u Novom Sadu predstavlja jedno od najvećih obrazovnih i naučnih središta u Centralnoj Evropi. Trenutno je drugi po veličini državni univerzitet u Srbiji i regionu, a sedište Univerziteta je u Novom Sadu, u centralnom kampusu na obali Dunava, u neposrednoj blizini čuvene Petrovaradinske tvrđave, izgrađene u XVIII veku, i starog gradskog jezgra. Nedaleko od sedišta Univerziteta nalazi se Fakultet tehničkih nauka, kao i mnogi drugi fakulteti (Filozofski fakultet, Poljoprivredni fakultet, Prirodno-matematički fakultet, Pravni fakultet, Tehnološki fakultet, Fakultet sporta i fizičkog vaspitanja i Institut za prehrambene tehnologije).\nFakultet tehničkih nauka jedna je od najsavremenije organizovanih visokoobrazovnih institucija u regionu sa tradicijom dugom 55 godina. 1960. godine, fakultet postaje sastavni deo Univerziteta u Novom Sadu. Od tada, pa sve do danas, Fakultet tehničkih nauka razvio se u jedan od najvećih fakulteta u Jugoistočnoj Evropi sa više od 11.000 studenata i 1.200 zaposlenih. Površinski zauzima 30.000 m2, i ima 7 svojih zgrada. U okviru fakulteta trenutno postoji 13 departmana sa studijskim programom osnovnih, master, doktorskih i specijalističkih akademskih studija, kao i program istraživačkog doktorskog rada. Svi studijski programi su akreditovani i obuhvataju tehnički i tehnološki segment, prirodno-matematičke nauke, umetnost i medicinu kroz interdisciplinarne studije.\nGrafičko inženjerstvo i dizajn jedan je od najmlađih departmana na Fakultetu tehničkih nauka. Osnovan je 1999. godine kao novi obrazovni profil i za kratko vreme postojanja i rada postigao je zavidne rezultate i izazvao veliko interesovanje za studije ove struke. Studije grafičkog inženjerstva su jedinstvene na prostorima naše zemlje i obuhvataju savremeno interdisciplinarno područje u kom su uz grafiku i dizajn prisutne i nauke kao što su računarstvo, elektronika, elektrotehnika, komunikacije, menadžment i ekonomija. Na departmanu se izučavaju grafičke tehnologije u tehničko-tehnološkom, ali i estetskom i ekonomskom smislu putem predmeta koji se bave tehnologijama štampe i reprodukcije, oblikovanjem i projektovanjem svih vrsta grafičkih proizvoda, izradom multimedijalnih sadržaja (tekst, slike, grafike, animacije, video i audio sekvence), izradom ambalaže i sl. GRID Simpozijum jedan je od najznačajnijih događaja iz oblasti grafičkog inženjerstva i dizajna koje organizuje departman za Grafičko inženjerstvo i dizajn. Održava se u Novom Sadu, u sklopu Fakulteta tehničkih nauka, i organizuje se svake druge godine.\nNovi Sad, smešten na obalama reke Dunav, je veoma lep i topao grad koji pleni svojom gostoprimljivošću, otvorenošću i iskrenošću. Predstavlja kulturni, univerzitetski i ekonomski centar Vojvodine, a nosi epitet multinacionalne, multikulturalne i multikonfesionalne metropole u malom u kojoj se razlike doživljavaju kao prednost. Najpoznatiji muzeji i galerije grada su Muzej Vojvodine, Muzej grada Novog Sada, Muzej radničkog pokreta i socijalne revolucije, Galerija Matice srpske i Galerija Pavla Beljanskog. Novi Sad je grad kratke, ali bogate istorije, zanimljivih ljudi i događaja u kome je početkom 20. veka živeo Albert Ajnštajn sa svojom suprugom Milevom Marić-Ajnštajn. Današnji najpopularniji zaštitni znak Novog Sada je muzički festival EXIT koji se održava na Petrovaradinskoj tvrđavi svake godine.\nNa desnoj obali Dunava nalazi se Petrovaradin, biser barokne arhitekture koji je građen kada i Petrovaradinska tvrđava, od 1692. do 1780. godine. Tvrđava, na kojoj se nalazi Muzej grada Novog Sada, Istorijski arhiv grada Novog Sada, kao i deo Akademije umetnosti novosadskog univerziteta i brojne umetničke galerije, radionice, restorani i kafei, danas predstavlja civilnu i kulturnu riznicu grada. Čuveni toranj sa satom na vidikovcu, koji dominira ovim zdanjem, predstavlja jedan od vizuelnih simbola Novog Sada.\nAko se od Petrovaradina krene dalje, prema Fruškoj gori, nailazi se na Sremske Karlovce poznate po gimnaziji, bogosloviji i čuvenim vinskim podrumima. Planina Fruška gora poznato je vinogorje koje se naziva i „mala Sveta gora“ zbog čuvenih manastira (Krušedol, Hopovo, Grgeteg...) podizanih u doba seoba Srba pred Turcima.


Niška televizija » Za bolji život Srba u zemlji i dijaspori (VIDEO)\nZa bolji život Srba u zemlji i dijaspori (VIDEO)\nObjavljeno 07.10.2013. 14:03\nTagovi: dijaspora, Društvo, Niš\nSrbija dobija veliku novčanu pomoć iz dijaspore, ali se ovo neće nastaviti ukoliko se nacionalni identitet u rasejanju izgubi, rekao je potpredsednik Skupštine dijaspore Saša Stojanović prilikom posete niškoj Kancelariji za dijasporu.\n- Saradnja lokalne Kancelarije sa Skupštinom dijaspore je veoma značajna za rad ove ustanove – kaže šefica Tamara Ćirić.\nOko četiri miliona Srba živi i radi van granica matične države, a njihov glavni problem razlikuje se od onog sa kojim se svakodnevno bore građani Srbije. Nedostatak novca im ne otežava život, a velike sume deviza građanima Srbije upravo i pristižu iz dijaspore. Međutim, jezik, kultura i običaji se brzo gube, kaže potpredsednik Skupštine dijaspore Saša Stojanović i dodaje da je zadatak ovog tela upravo da očuva nacionalni identitet Srba u inostranstvu.\nSkupština dijaspore postoji već 3 godine, a na poslednjoj sednici izabrano je novo rukovodstvo i počelo se sa stvaranjem boljih uslova života u dijaspori ali i u samoj zemlji. U niškoj Kancelariji kažu da Ministarstvo za dijasporu nedostaje, ali da im saradnja sa Skupštinom mnogo znači.\nZa nepunih 6 meseci niška Kancelarija uspostavila je saradnju sa Višom tehničkom školom i Filozofskim fakultetom, čiji studenti pomažu u radu. Saradnja postoji i sa udruženjima iz dijaspore, a sve u cilju uspostavljanja bolje komunikacije sa lokalnom samoupravom, kažu u Kancelariji za dijasporu.\nU Egiptu poginule 53 osobe\n„Od vrata do vrata“ do 30. novembra


Medijana: Za organizovane i najavljene posete lokalitet će biti otvoren od 1. do 5. juna\nPopović je rekao da se na Medijani u tom periodu, koji se pokalpa sa obeležavanje gradske slave, neće izvoditi radovi na pokrivanju lokaliteta.\nPosle 5. juna najavljene i organizovane posete biće moguće u zavisnosti od toga da li se izvode radovi i da li je moguće organizovati bezbedan obilazak lokaliteta, napomenuo je Popović.\nViši kustos Narodnog muzeja, arheolog Vesna Crnoglavac je rekla da će posetioci moći da vide kompleks Vile sa peristilom u dve ranohrišćanske crkve.\nOna je napomenula da zbog građevinskih radova u muzejskoj zgradi nema sada muzejske postavke, ali da je u pripremi nova muzejska postavku kada ti radovi budu završeni.\nTokom leta izvodiće se arheološko-konzervatorski radovi na sanaciji mozaika iz jedna banket sale koji je otkriven 2011. godine, kazala je Crnglavac i dodala da će posetioci tada moći da vide izvođenje radova.\nNarodni muzej trenutno radi na konzervaciji mozaika iz Vile sa konhama, projekat koji finansira Ministarstvo kulture, navela je ona.\nNa arheološkom lokalitetu Medijana nastavljeno je postavljanje platna preko podignute centralne konstrukcije kojom će biti pokrivena Vila sa peristilom, a po završetku radova i dobijanju upotrebne dozvole za taj objekat biće otkriveni mozaici koji su sada zatrpani i nevidljivi za posetioce, rečeno je u Zavodu za zaštitu spomenika kulture u Nišu koji vodi taj projekat.\nPostavljenje platna je zahtevan posao jer se radi na velikoj visini i samo u periodima kada nema vetra snažnijeg od 2,5 metara u sekundi ili 10 kilometara na čas.\nOsim pokrivanja centralne konstrukcije, predstoji postavljanje bočnih nosača konstrukcije čiji elementi su delom dopremljeni, a delom su u izradi. Cela kontrukcija je teška 450 tona, raspon iznosi 72,5 metara i biće pokriveno više od 9.000 kvadratnih metara.\nRadove na podizanju zaštitne konstrukcije izvodi konzorcijum koga predstavlja preduzeće "Piramida" iz Sremske Mitrovice.


Vladimir Gak obišao radove na izgradnji novog vrtića u Inđiji (VIDEO) - RTV Centar Srem\nVladimir Gak obišao radove na izgradnji novog vrtića u Inđiji (VIDEO)\nInđijaMladi i decaObrazovanje 03/31/2021 sofija 0\nPredsednik opštine Inđija Vladimir Gak obišao je radove na dogradnji objekta “Neven” u okviru predškolske ustanove “Boško Buha” u Inđiji. Nakon dogradnje biće upisano...\nPredsednik opštine Inđija Vladimir Gak obišao je radove na dogradnji objekta “Neven” u okviru predškolske ustanove “Boško Buha” u Inđiji. Nakon dogradnje biće upisano još pedesetoro dece sa liste čekanja.\nSa izgradnjom novog vrtića i dogradnjom objekta „Neven“ u Inđiji u potpunosti će biti rešen problem boravka dece predškolskog uzrasta potvrdio je predsednik opštine Inđija Vladimir Gak tokom današnjeg obilaska radova na objektu „Neven“ u tom sremskom gradu.\nKako su istakli predstavnici lokalne samouprave povećava se broj porodica koje se doseljavaju u Inđiju zbog poslovnih obaveza ,samim tim povećava se i potreba za mestima u vrtićima zbog čega su , takođe, značajni projekti dogradnje i izgradnje objekata u kojima borave najmlađi.\nPodsetimo, u okviru vrtića „Neven“ dograđena su još dva boravka za decu površine 230 kvadrata u okviru kojih će biti smštene dve grupe po 25 mališana. Vrednost radova iznosi 6 miliona dinara od čega je 80 odsto finansirala Vlada Vojvodine a ostatak lokalna samouprava.


Foto: Predrag Dedijer, Tanjug/Dimitrije Goll, Shutterstock / RAS Srbija\nKako saznajemo, porodica Momirović koja zapošljava više od 800 ljudi u zemlji i inostranstvu, trenutno se vrlo intenzivno bavi podelom imperije. U kompanijama u dva sektora, modnom biznisu i hotelijerstvu, revizori već neko vreme rade na proceni vrednosti imovine, a u toku je i pravno poreska analiza kompanija, jedna od ključnih stavki u svakoj deobi biznisa.\n"Reč je o potpunoj podeli porodičnog biznisa i pravljenju novih pravnih lica", kaže naš dobro obavešten izvor.\nStarijem bratu Tomislavu pripašće, kako saznajemo, sve što je porodica Momirović prethodnih godina napravila u hotelijerstvu - od luksuznog hotela na Zlatiboru koji je otvoren 2007. preko hotela na Javoru i apartmana u Budvi, do hotela u centru Beogradu, i novog hotela sa 170 soba i 200 zaposlenih u prestonici koji će biti otvoren početkom decembra ove godine. I ne samo to - Momirovići su već počeli da realizuju i srednjoročne planove koji u najkraćem znače nova ulaganja u ugostiteljske objekte u zemlji i regionu.\nTridesetčetvorogodišnjem Urošu, s druge strane, istovremeno će pripasti modni biznis - proizvodnja i prodaja brenda osnovanog početkom devedesetih godina, sa desetinama lokala u vlasništvu širom Srbije. Mlađem bratu ostaje i realizacija već definisanih planova, odnosno izlazak kompanije na hrvatsko tržište, a potom i dalje jačanje brenda u regionu.\nTomislav Momirović, predsednik UO Mona Hotel Management potvrdio nam je da je podela biznisa Momirovića u toku.\nNaš sagovornik, inače, u poslednje vreme, više puta je dolazio u žižu javnosti svojiim zvaničnim stavovima da mladi na poslu ne treba da se štede i kako sudbinu treba da uzmu u svoje ruke umesto da čekaju da im se "nešto samo namesti".


Pogled na termoelektranu Pljevlja\nDirektor direktorata Energetske zajednice Evropske unije i država jugoistočne Europe Janez Kopač, pozdravio je odluku o ekološkoj rekonstrukciji prvog bloka Termoelektrane (TE) Pljevlja.\nUz to je podsjetio da su sve članice Energetske zajednice, uključujući i Crnu Goru, obavezne da to učine.\nElektroprivreda Crne Gore (EPCG) koja je u većinskom državnom vlasništvu (85%) je 9. juna potpisala ugovor o ekološkoj rekonstrukciji prvog bloka TE „Pljevlja'' sa konzorcijumom u kojem su kineski DEC International, Bemax iz Podgorice i BB Solar u suvlasništvu Blaža Đukanovića, sina crnogorskog predsjednika Mila Đukanovića.\nKopač kaže da bi bez TE u Pljevljima, Crna Gora bila zavisna od uvoza struje:\n„Ukoliko ih ne poprave i ne ugrade filtere morali bi ih brzo zatvoriti. Termoelektrane su značajne za balansiranje sistema i bez njih se još ne može“, pojašnjava Kopač za Radio Slobodna Evropa (RSE), ukazujući da su države u regiji odlučile da zatvore ili, u većem broju, rekonstruišu postojeće termoelektrane.\nJanez Kopač, direktor Energetske zajecnice: Termoelektrane su značajne za balansiranje sistema i bez njih se još ne može\nEnergetska zajednica je inače regulatorno telo EU u oblasti energetike.\nŠta sugeriše EU?\nS druge strane, profesor Aleksandar Knežević, član Regionalnog centra za edukaciju i informacije iz održivog razvoja za Jugoistočnu Evropu iz Sarajeva smatra da TE neće moći raditi narednih trideset godina, s obzirom na pritisak EU da se između 2035. i 2040. godine izbace termoelektrane na ugalj.\n“Ja ne mogu da vjerujem da se namjerava produžiti životni vijek Termoelektrane u Pljevljima u trenutku kada većina članica Evropske unije (EU) najavaljuje da će do 2050. a neke i prije, do 2035. godine zatvoriti sve termoelektrane.Dobro je da se radi okolinska sanacija zbog užeg gradskog područja ali i dalje ostaje prijetnja emisija stakleničkih gasova”, kaže za RSE Knežević.\nKako je saopšteno iz Vlade Crne Gore vrijednost rekonstrukcije TE Pljevlja je 54 miliona i 400 hiljada eura, a planirano je da bude završena do 2023. godine.\n"Vjerujemo da će modernija i ekološki prihvatljiva elektrana biti u Pljevljima i da ćemo obezbijediti čistiji vazduh i čistiju vodu, donijeti više prilika za posao i da će ljudi ovdje ugodnije živjeti", rekao je prilikom poptisivanja ugovora direktor projekta Ji Hongčun.\nMAPIRANJE: 16 termoelektrana najvećih zagađivača sa Zapadnog Balkana\nEfekti po životnu sredinu\nIzvršni dirketor EPCG Igor Noveljić, tvrdi da će nakon završetka projekta, uticaj termoelektrane na životnu sredinu biti sveden na minimum kao i da će rekonstrukcija produžiti radni vijek TE za 30 godina:\n"Produženje radnog vijeka termoelektrane znači i siguran posao za 1.200 zaposlenih koliko ih trenutno radi u Termoelektrani i Rudniku uglja, ali i siguran posao, u repro lancu, za veliki broj drugih kompanija i njihovih zaposlenih", naveo je Noveljić.\nOcjene iz Vlade Crne Gore\nIz Ministarstva održivog razvoja i turizma (MORT) kažu da je dogovorena rekonstrukcija TE Pljevlja u skladu sa Evropskim zelenim sporazumom i da se Crna Gora prilagođava najstrožijim ekološkim standardima EU.\n“Ekološka rekonstrukcija će dovesti do drastičnog smanjenja emisija sumpor dioksida, čak do 90 posto kao i emisije oksida azota do 70%. To će znatno umanjiti zagađenje vazduha, a važno je napomenuti da su oba ova gasa sa efektom staklene bašte”, kaže za RSE Olivera Kujundžić iz MORT-a.\nU izvještaju grupe evropskih ekoloških organizacija iz februara 2019. godine navodi se da 16 zastarjelih termoelektrana na ugalj u zemljama Zapadnog Balkana, među kojima je i TE Pljevlja, predstavljaju zdravstveno i ekonomsko opterećenje za cijelu Evropu, pri čemu, kako ocjenjuju, većinu zdravstvenih posljedica i troškova podnose građani Evropske unije.\nProblem zagađenja koje izaziva rad termoelektrana na ugalj registrovala je i Evropska energetska zajednica (EEZ) koja je zbog toga termoelektranama na Zapadnom Balkanu dozvolila da rade najviše 20.000 sati u periodu od 2018 do kraja 2023 godine.\nTermoelektrana Pljevlja, na sjeverozapadu Crne Gore, je do sada potrošila oko 14.000 sati, a do kraja godine potrošiće ostalih šest hiljada sati.\nOstaje da se vidi da li će nakon isteka tog roka TE Pljevlja prestati da proizvodi struju ili će joj Energetska zajednica ipak omogućiti nastavak rada.\nKoliko je termoelektrana ugašeno u EU?\nInače, EU je kako bi obeshrabrila proizvodnju električne energije iz uglja uvela plaćanje naknade za emisiju ugljendioksida (CO2), na šta se i Crna Gora obavezala u martu ove godine. Zbog nemogućnosti da plate tu naknadu, u EU je samo u prošloj godini ugašeno 15 termoelektrana.\nTo, kako za RSE kaže Diana Milev Čavor iz nevladine organizacije “Eko tim” otvara pitanje finansijske isplativosti projekta rekonstrukcije TE Pljevlja.\nDefinitivno je da će i u budućnosti ta cijena za emisiju CO2 značajno rasti u Evropi, a i očekuje se i rast svih drugi troškova koji su povezani sa radom termoelektrana, dok na drugoj imate značajan pad cijena obnovljivih izvora energije.\nDiana Milev Čavor, “Eko tim”\n“Definitivno je da će i u budućnosti ta cijena za emisiju CO2 značajno rasti u Evropi, a i očekuje se i rast svih drugi troškova koji su povezani sa radom termoelektrana, dok na drugoj imate značajan pad cijena obnovljivih izvora energije. Mi ulažemo 54 miliona eura u rekonstrukciju TE Pljevlja, ali sa druge strane nemamo nijednu studiju koja je zapravo potvrdila da postoji finansijska isplativost samog projekta“, poručuje Čavor.\nŠta je ranije najavljivano?\nPodsjetimo, Vlada Crne Gore je u septembru prošle godine objavila da jeodustala od gradnje drugog bloka Termoelektrane (TE) Pljevlja na kojem je godinama insistirala.\nTada je premijer Marković saopštio da je “napravljena transformacija u energetici ka obnovljivim izvorima”.\nPremijer Crne Gore Duško Marković sa maskom na licu u cilju prevencije korona virusa\nDa Crna Gora “okreće leđa” energiji iz uglja, premijer Marković je ustvrdio i na sastanku svjetskih lidera posvećenom klimatskim promjenama koji je u decembru 2019. godine održan u Madridu. Marković je saopštio da se Crna Gora “ priprema za postepenu dekarbonizaciju i prelazak na savremene modele koji podrazumijevaju niske nivoe emisije štetnih gasova”.\nI dok se Crna Gora sa kineskim i domaćim partnerima priprema za ekološku rekonstrukciju TE Pljevlja, pojedine članice EU kao što su Švedska i Austrija, u aprilu ove godine su isključile svoje posljednje termoelektrane.\nFrancuska to namjerava da učini do 2022. godine, Slovačka i Portugal do 2023., godinu kasnije i Velika Britanija a potom i Irska i Italija. Do 2030. zatvaranje termoelektrana su najavile i Grčka, Finska, Holandija, Mađarska i Danska.\nIpak, nijesu sve zemlje EU za potpuno gašenje termoelektrana, prije svih Poljska u kojoj radi 50 takvih postrojenja i čija privreda u velikoj mjeri zavisi od energije iz mrkog uglja.\nSaradnja na tekstu: Lela Šćepanović i Aneta Dulović


► Sa skupa u Beogradu zatraženo da se obezbedi održavanje fer izbora\n06.10.2017 | 19:05h ► 20:22h Beograd\nU centru Beograda večeras je održan skup Pokreta slobodnih građana sa koga je od vlasti zatraženo da obezbedi održavanje fer, poštenih i slobodnih izbora - za predstojeće lokalne izbore u Beogradu.\nGlumac Sregej Trifunovićje rekao da je večerašnji prvi u niz protresta a naajvio je sledeći za 20. oktobar.\n"Mi nismo opozicija, mi smo pozicija jer je pozicija tamo gde su razum, istina, demokratija...aoni su opozcija", rekao je Trifunović koji je prethodno pročitao pesmu Vladislava Petkovića Disa iz 1909. u kojoj pesnik ukazuje na pogubno ponašanje, po narod i državu tadašnjih vlasti.\nNa skupu su govorili i aktivistkinja za ljudska prava Aida Ćorović, reditelj Janko Baljak, književnik Gojko Tešić i student i aktivsta Filip Vukša, koji su oštro kritikovaliu aktuelnu vlast predvođenu Srpskom naprednom strankom.\nTešić je pozvao, kako je rekao, demokratsku opozicju da zaboravi na sitnosopstveničke razmirice i interese i da se ujedini.\n"Opozicijo, ujedini se za spas Srbije, u protivom Srbija će postati rijaliti država", rekao je Tešić koji je pozvao opoziocju da se "osvesti, urazumi i ujedini".\nĆorović i Baljak su ukazali na niz, po njima, pogubnih poteza i zlouptreba gradske vlasti ukazavši da je neophodna i solidarnost među građanima kako bi se tome suprotstvaili.\n"Strahom žele da okuju naš grad, budimo hrabri i solidarni", rekao je Baljak ukazavši da svakodnevno nasilje nad medijima preti da dovede do ukidanja te profesije.\nPrema njegovim rečima, večerašnji skup je organizovan zbog ; elementarno ljudsko dostojanstvo a zahtevi za pravedne i poštene izbore su početak bitke za Beograda.\n"Dokle ćemo dopuštati da nam vređaju intelignciju", zapitao je Baljak, dok je Ćorović ukazala na niz, po njoj, takvih poteza ghradskih vlasti koju predvodi SNS.\nPrema njenim rečima, milionska cena za fontanu na Slaviji iako na internetu svako može videti koliko košta slična, otrovana dece u školama, najava podizanja jarbola po gradu dok za besplatne učenike nema novca, samo su neka od pitanja za građane.\nZa poštene izbore\nSvetoslav Atanasov imenovan je na poziciju generalnog direktora kompanije Coca-Cola HBC Srbija i Crna Gora. Na čelo kompanije dolazi sa mesta generalnog direktora Coca-Cola HBC Bugarska na kojoj...\nProtest stanovnika Stepe na Slaviji\nStanovnici beogradskog naselja Stepa Stepanović, koji traže da se u tom delu grada umesto crkve izgrade škola, vrtić i dom zdravlja, okupili su se danas na Slaviji.


Forbs: Vreme je za pravdu za Srbe - Sputnjik Srbija\nForbs: Vreme je za pravdu za Srbe\n18:07 06.03.2017 Preuzmite kraći link\nPolitika Vašingtona prema Balkanu nikada nije imala smisla jer su SAD želele da očuvaju neke nacije u zajedništvu, druge da razdvoje, dok su istovremeno neke slučajeve etničkog čišćenja osuđivali, a neke ignorisali.\nDag Bandou, spoljnopolitički komentator „Forbsa“, napisao je u svom autorskom tekstu da je jedina zajednička stvar koja je konstantna posledica američke politike, ta da Srbi uvek gube.\nKako je naveo, Iz Prištine i Beograda dopiru neprijateljski tonovi i pretnje, zbog čega je vreme da SAD i EU ponovo umešaju prste i „ovoga puta učine pravu stvar“, navodi on, a prenosi „Hafington post“.\nOn u svom članku pominje da je Jugoslavija bila veštačka tvorevina Versajskog sporazuma, koja je nakon Drugog svetskog rata preživela zahvaljujući „diktaturi Josipa Broza Tita i strahu od sovjetske invazije“, ali da je Titova smrt razbila „jedinstvo“ koje je na okupu držalo nekoliko nacija.\nNakon što su podržali raspad SFRJ, američko-evropski saveznici su iznenada počeli da se protive podeli i secesiji etničkih Hrvata i Srba iz Bosne, ali i Srba iz Hrvatske, navodi list i dodaje da su tada zločini koje su činili Srbi razglašavani na sva zvona, a da su muslimanski i hrvatski prećutkivani.\n„Vašington i Brisel su očekivali da srpska manjina ćuti i pristojno pati i trpi represiju ostalih, većinskih grupa, čak i onda kada je suočena sa etničkim čišćenjem. Uprkos svemu tome, Vašington je odbio ne samo da prizna te zločine, nego se ogradio svake kritike tog bezumnog etničkog čišćenja“, navodi list i dodaje da je takva politika Vašingtona na snazi i danas.\nAutor navodi da se tada sreo sa prvim kosovskim predsednikom Ibrahimom Rugovom, koji mu je kazao da je Albancima očajnički potrebna „pomoć američke vojske i Si-En-Ena“.\nNakon što je NATO uspeo da protera srpsku vojsku, Albanci su počeli da čine najstrašnije zločine i etničko čišćenje nad Srbima, proteravši najmanje četvrt miliona Srba, Roma i ostalog nealbanskog stanovništva, kao i da su američki i evropski vojnici, uprkos tome što su okupirali teritoriju, uradili jako malo da to zaustave.\nForbs navodi i da ljudi sa severa Kosova žele da budu deo Srbije, ali da sistematska nepravda prema Srbima sa Kosova stvara nove mogućnosti za konflikt.\nKako se navodi, potrebni su novi pregovori, ali oni u kojima SAD i EU neće biti na strani Albanaca, već na strani Srba, a jedino rešenje je ono u kome će i Priština i Beograd biti zadovoljni.


Kurti za DW: Ne damo teritoriju Srbiji kao utehu za izgubljeno Kosovo – NovostiDana.rs\n„Oko 110 zemalja nas je priznalo u ovakvim granicama, uključujući SAD i Nemačku, i mi nemamo teritoriju koju bismo mogli da damo Srbiji. Osnova za budući sporazum Kosova i Srbije ne može biti teritorijalna odšteta Srbiji, kao uteha za izgubljeno Kosovo, već život gradjana, praktične potrebe, ljudska prava i patnje koje smo pretrpeli pod jednom državom kao što je Srbija koja se nije suočila sa svojom prošlošću“, rekao je Kurti u intervjuu za Dojče vele.\nKurti je dodao da granica prema Srbiji „ne može da se poredi“ sa granicom prema Albaniji.\n„Granica izmedju Kosova i Albanije nije albanska granica, to je srpska i jugoslovenska granica. Približavanje, integraciju i ujedinjenje sa Albanijom – jednoga dana, u budućnosti – ja ne vidim kao rezultat neuspeha države Kosovo, već kao njen uspeh. Ali ovu zemlju moramo najpre da načinimo uspešnom“, naveo je lider Samoopredeljenja.\nOn je dodao da albanski narod „i dalje pati od traume“ zbog Londonske konferencije iz 1913. godine, i podsetio na reči tadašnjeg šefa britanske diplomatije Edvarda Greja da su „Albaniji naneli veliku nepravdu kako bi održali mir u Evropi“.\nKurti je rekao i da „približavanje, integracija i ujedinjenje“ Kosova sa Albanijom „ni u kom slučaju neće biti sprovedeno oružanim, nedemokratskim i protivustavnim sredstvima“.\n„Najpre želimo da izgradimo državu Kosovo, pri čemu će težište biti na privredi i pravdi. Jedan od prioriteta biće i dijalog sa Srbijom, ali on neće biti naš glavni prioritet. Glavni fokus će biti na pravdi i zapošljavanju“, kazao je.\nKurti je naveo da njegovo Samoopredeljenje, zajedno sa Demokratskim savezom Kosova s kojim je postiglo koalicioni sporazum, i s nemačkim i evropskim partnerima, želi da integriše Kosovo u EU što je moguće pre.\n„Što se tiče odnosa sa Srbijom, dogovorili smo se da moramo da se sastanemo sa (novim) visokim predstavnikom EU za spoljne poslove i bezbednost Žozepom Borelom, kako bismo razmotrili pripremu budućeg dijaloga zasnovanog na jasnim i preciznim principima. Ne smemo ponovo da zakažemo“, dodao je Kurti.\nOn je rekao i da je tokom šestogodišnjeg dijaloga Beograda i Prištine, od 2011. do 2017. godine, Kosovo zaključilo 33 sporazuma sa Srbijom, da je važno proveriti koliko je njih sprovedeno kako bi iz toga „mogli da izvuku pouku za budućnost“.\n„Sa LDK smo postigli dogovor da carinske takse od 100 odsto (na uvoz robe iz Srbije) želimo da zamenimo za politički, ekonomski i političko-trgovinski reciprocitet sa Srbijom. Taj reciprocitet predvidja i Ustav Kosova, usvojen 7. decembra 2011. godine“, kazao je Kurti.\nOn je ponovio da reciprocitet treba da prethodi ukidanju taksi i dodao da se „ne sme zaboraviti da su ambasadori zemalja Kvinte na Kosovu pozvali Srbiju da obustavi kampanje protiv priznavanja Kosova i protiv članstva Kosova u medjunarodnim organizacijama“.\n„Ali Beograd pravi korake unazad: predsednik države (Aleksandar Vučić) nedavno je najavio da će sprečiti pristupanje Kosova u Unesko“, naveo je Kurti.\nOn je rekao da su razgovori o programu nove vlade dugo vodjeni i da su time „pokazali novu kulturu u procesu formiranja vlade, da se najpre razgovora o programu“.\nNaveo je da njegova stranka želi da izvrši petostruku reformu: sudstva, privrede, obrazovanja, zdravstva i sektora bezbednosti.\n„Reforma sudstva i reforma sektora bezbednosti biće sprovedene u okviru procesa provere. Ne bi trebalo da budu proveravani samo državni tužioci i sudije, već i visoki funkcioneri tajne službe i policije“, rekao je Kurti.\nOn je kazao da žele da izgrade dualni obrazovni sistem, poput Nemačke, Švajcarske i Austrije, gde će učenici i studenti veći deo vremena biti u školama i na fakultetima, dok će jedan ili dva dana provesti u kompanijama.\n„Želimo da privučemo strane investicije i pri tom krećemo od dijaspore: jer teško je privući investicije iz inostranstva, ako zbog velike korupcije ne možemo da privučemo ni našu dijasporu. I pre svega ćemo suzbiti korupciju u Vladi, institucijama i u društvu“, dodao je Kurti.\nЗа четири године 202 милиона за РТВ Нови Пазар


Interaktivna radionica“Bezbednost dece na internetu“ u Prvoj tehničkoj školi u Kruševcu | RTK\nInteraktivna radionica“Bezbednost dece na internetu“ u Prvoj tehničkoj školi u Kruševcu\nU Prvoj tehničkoj školi u Kruševcu,održana je interaktivna radionica“Bezbednost dece na internetu“, u organizaciji Ministarstva trgovine, turizma i telakomunikacija i Nacionalnog kontakt centra za bezbednost dece na internetu.\nU cilju podizanja nivoa svesti dece, roditelja i nastavnika o rizicima korišćenja digitalnih tehnologija predavanje za učenike prve i druge godine održala su dva edukatora iz Kontakt centra.\nJedan od predavača Dženana Rudonja navela je načine kako se sačuvati od negativnih strana intereneta.\nUčenicima je rečeno da problem mogu prijaviti na broj 19833, a da je Kontakt centar u direktnoj vezi sa sa policijom, Tužilaštvom za visoko tehnološki kriminal, Ministarstvima prosvete i zdravlja i Centrima za socijalni rad.\nKruševac je jedan od 70 gradaova u Srbiji gde se organizuju edukativne radionice o bezbednom i pametnom korišćenju interneta.\nPrethodno : Rekonstrukcija Takovske ulice u završnoj fazi\nSledeće : Fudbal: Napredak u Kruševcu igrao nerešeno 1:1 – Trajal u gostima izgubio sa 3:1


Dačić: Neće biti sankcija SAD prema Srbiji - Istinito.com - Ne budi ovca!\nPočetna > Region > Dačić: Neće biti sankcija SAD prema Srbiji\nDačić: Neće biti sankcija SAD prema Srbiji\n8. Novembra 2019. Istinito397Leave a Comment on Dačić: Neće biti sankcija SAD prema Srbiji\nMinistar spoljnih poslova Ivica Dačić izjavio je danas nakon sastanka sa Tomasom Zarzeckim, direktorom Posebnog odjeljenja Stejt departmenta SAD za sprovođenje sankcija, da neće biti nikakvih američkih sankcija Srbiji.\nOn je novinarima rekao da je Zarzecki zadovoljan onim što je čuo u Beogradu, odnosno političkom porukom najvišeg državnog vrha Srbije – da želi otvorene odnose i da nema šta da krije.\nDačić je kazao da je prenio tu poruku Zarzeckom, i podsjetio da je američki zvaničnik do sada obišao 60 zemalja, tako da od njegovog dolaska u Srbiju ne treba praviti nikakav spektakl.\n– Razgovor je bio konkretan i dobar i neće biti sankcija – rekao je Dačić i dodao da je zbog priče o sankcijama, onako kako je postavljena, Zarzeckom bilo neprijatno, i da je zbog te priče postao medijski poznata ličnost u Srbiji.\nDačić je naveo da je sagovornik bio zadovoljan kada je čuo poruku državnog vrha Srbije.\nŠef srpske diplomatije je rekao da je u pitanju redovna misija Zarzeckog, jer je to njegov posao, i da se na osnovu Zakona o suprotstavljanju američkim protivnicima putem sankcija određuje kako da se spriječe neki akti protiv SAD.\nZarzecki vrši procjenu da li neka zemlja, pojedinac ili kompanija zaslužuje da se nađe na udaru tih sankcija zbog suprotstavljanja interesima SAD.\nIstakao je da je Zarzecki tražio razgovore u Ministarstvu spoljnih poslova, da ga je on primio da bi prenio osnovnu poruku Srbije – da želi potpuno otvoren, transparentan odnos, da nema, šta da krije, niti namjeru da ulazi u probleme sa SAD.\n– S druge strane, rekao sam da imamo svoje intrese koji se tiču zaštite teritorijalnog integriteta i suvereniteta i u skladu s tim moramo da vodimo računa o odbrambenim mogućnostima i da vodimo politiku vojne neutralnosti -prenio je Dačić.\nZarzecki će o ostalim tehničkim detaljima razgovarati s predstavnicima ministarstava odbrane i finansija, dodao je Dačić.\nTagged istinito ivica dačić sad sankcije srbija\nVišković: Makron uvidio ono na šta RS godinama upozorava\nU Banjaluci sjednica Senata Republike Srpske